هوكّايدو (ب جاپونية:北海道,hokːaidoː)، وكاتعني "الطريق ديال بحر الشمال"، و كانت كاتسمى زمان اِزو ولّا ييزو، هي الجزيرة الشمالية ما بين الجزاير الربعة الكبار ديال جاپون، و رسميًا، هوكايدو كاتشكل فنفس الوقت عمالة و جهة، عاصمتها هي مدينة صاپّورو، و فالجزيرة عايشين بعض الناس من الآينو، اللي هما السكان اللولين ديال كتيرة جزاير جاپون. هوكايدو كاينة فالشمال ديال الجبّان، قريبة من سيبيريا، و ضاير بها البحر الهادي من الشرق و بحر الجبّان من الغرب و بحر اوخوتسك من الشمال، ومفارقة مع جزيرة هونشو بالبوغاز ديال تسوݣارو. 71% من الجزيرة عامر غيب، و 16% اراضي فلاحية. عمالة هوكايدو داخلة فيها بزاف ديال الجزاير آخرى بحال ريشيري و اوكوشيري و ريبون. هوكايدو معروفة بصيافها الباردين و الجافّين (حاجة اللي كاتخلّي بزاف ديال السياح يزورو) و شتاواتها الصعاب، الحرارة المتوسطة فشهر غشت كاتكون فجوايه 22 °C ، و فشهر يناير كاتكون ما بين -4 °C  و -12 °C،على حساب خط العرض و العلو ديال كل بلاصة. الجزيرة فيها شلا رعدات دياول التلج اللي كايجيو من سيبيريا.


كرتون نتوورك (ب نݣليزية Cartoon Network)، هيّا شبكة تلفزيونية كبيرة، و كتدوز برامج د رّوسوم ديال صغار ؤ لكبار في غاع لعالم، ؤ عندها كتر من 10 لوغات، لي منها لعربية، تأسّات شّركة ف عام 1992 ؤ سّييج ديالها كاين ف لميريكان. لقناة كدوز بزاف ديال مسلسلات د رّوسوم من أكشن ل كوميديا. بدات سلسلة لأصلية لي نتجاتها لقناة ف عام 1994 مع "Space Ghost Coast to Coast"، و من بعد مسلسلات خرا بحال مختبر دكستر، كليو و شيكو، سي وياسيل، بنات لقوة،اد ادد و ادي، جوني برافو، كوردج لكلب لحمق، وقت لادفنتر، عالم غامبول لواعر ، روبوت بوي، لعم جدي، بن 10 و لعرض لعادي. ف عام 2009، ولات كدوز مسلسلات حركية حية، لي منهم أفلام وارنر بروس و نيو لاين سينما. من غشت 2013، ولات لقناة ف أكثر من 98،671،000 أسرة فميريكان (86.4 ٪ من الأسر لي عندهم تلفازة) . فعام 1991، شرات شركة تيرنر استوديوات ديال هانا-باربيرا ب 320 مليون دولار. ف 18 فبراير 1992، تيرنر دارت اعلان بلي غادي تحل قناة جديدة سميتها كرتون نتورك ف 1 أكتوبر 1992، و لي غادي تدوز لكرتون ل تيرنر3.


صندوق النقد الدولي، (بلينݣليزية: IMF - International Monetary Fund) هي منضمة دولية تابعة للأمم لمتحدة جا لمقر ديالها ف واشينطون ف لميريكان، تاتعرّف راسها باللي تاتخدّم على لمعاونة لمالية ما بين ݣاع لبلدان د لعالم، و لمعاونة على استقرار لقتصاد د لعالم، و تنقص من لفقر. تأسس صندوق النقد الدولي ف يوليوز 1944 من مورا لإتفاقية ديال برييطون وودز، باش يعاون التجارة د لعالم تتقدم مورا لحرب لعالمية التانية. صندوق النقد الدولي داخلة فيه 190 بلاد ف لعالم، و هي كاملة كاتساهم ف لخدمة و لمالية ديالو. بزاف ديال الناس تينتاقدو هاد الصندوق و تيقولو باللي تيتدخّل ف التسيير ديال الدول ب كرييديات ديالو، و باللي تيخدم لمصالح ديال الرأسمالية على حساب الشعوب. لأمم لمتحدة منضمة التجارة لعالمية لمحة عن صندوق النقد الدولي (2018) كيف وقعت دول في شباك صندوق النقد الدولي؟ - العربي الجديد (2020) قرض صندوق النقد الدولي: الرأسمالية التي تلتهم ثروات الشعوب - الإشتراكي (2012)


معاهدة وايطانݣي (بالنݣليزية: Treaty of Waitangi، بلوغة شعب لماوري: te Tiriti o Waitangi) هي معاهدة اللي تسينات نهار 6 فبراير 1840 فوايطانݣي، نيوزيلاندا. كاتشاف هاد لوتيقة باللي راها وتيقة ديال التأسيس دنيوزيلاندا. هاد لمعاهدة كانت غاتخلّي نيوزيلاندا تولّي تحت التاج لبريطاني ويكون عند شعب لماوري نفس لحقوق اللي كاينين عند الشعب لبريطاني فالنوسخة النݣليزية، أما فالتفسير ديال لماوري، هاد لمعاهدة كاتعطي للتاج غير حكم عندو جهد ضعيف كايسميوه "كاواناطانݣا". لوضعية لقانونية والنضرة دليوم لهاد لمعاهدة كانت سباب مدابزة وجدال كبير. النهار اللي تسينات فيه هاد لوتيقة، 6 فبراير، هو نهار لعيد لوطني تاع لبلاد. The Democracy Sourcebook, eds. Robert Alan Dahl; Ian Shapiro; José Antônio Cheibub, (Cambridge, MA: MIT Press, 2003), p. 242, n. 70 Orange, Claudia (20 يونيو 2012). "Treaty of Waitangi - Interpretations of the Treaty of Waitangi". Te Ara: The Encyclopedia of New Zealand. تطّالع عليه ب تاريخ 13 غشت 2019. A. H. Angelo, Constitutional Law in New Zealand (Alphen aan den Rijn, The Netherlands: Kluwer Law International; Frederick, MD: Aspen Publishers, 2011.), p.


إيمانويل كانط (ب لألمانية: Immanuel Kant) هو فيلسوف ألماني عاش ف لقرن تمنطاش (1724 - 1804). عاش ݣاع حياتو ف مدينة كونيݣسبرݣ ف لمملكة د پروسيا. كان من لفلاسفة لّخرين لّي أترو ف ثّقافة لؤروپية جّديدة. ؤ من بين لفلاسفة لمهمين لي كتبو ف نضرية ديال لمعرفة لكلاسيكية. كان إمانويل كانط من فلاسفة لّخرين د عصر تّنوير لي بدا ب لمفكرين نݣالزا بحال جون لوك ؤ جورج بيركلي ؤ ديڤيد هيوم.


لجايزة د لؤسكار، ولا لجايزة د لأكاديمية (ب لونݣلي: Academy Award) هي واحد لجايزة  كتعطيها أكاديمية د لفنون ؤ علوم تّصاور لمتحركين فميريكان. كل عام كايديرو حفلة و كايعيطو على ناس لي عندهوم علاقة معا لفن ؤ تّصاور لي كايتحركو ب تصويت من لجنة تحكيم، ؤ ولات كاتعتابر من بين لجوايز لموهيمة ف لميريكان و لعالم، لي عندها واحد الشان كبير بزاف فضومين د سينيما، كاين لي كيݣول بلي هي أوعر جايزة سينمائية ف لعالم لي ممكن ياخدها لواحد ف لمسيرة لفنية ديالو. راو, صونيا (16 أبريل 2021). "Why do the Oscars matter?". ذ واشينطون پوست. تطّالع عليه ب تاريخ 12 ماي 2021. "Academy Award". موسوعة بريطانيكا. 19 أبريل 2021. تطّالع عليه ب تاريخ 12 ماي 2021.


لجمهورية د لعراق (بلكردية: کۆماری عێراق) هي جمهورية برلمانية اتحادية جات ف لغرب د آسيا وتاطًل على لخليج. تاتحدًها من لجنوب لكويت والسعودية، من الشمال تركيا، من لغرب سوريا ولأردن، ومن الشرق إيران. لعراق بلاد فيها تنوع سكاني كبير حيث تيسكنو فيها ناس من ديانات بزاف: لمسلمين سنة وشيعة، لمسيحيين، لمندائيين، ليزيدين، وفيها تا إثنيات بزاف منهم. لعرب، لأكراد، لأرمن، التركمان، الصابئة إلخ. التاريخ ديال لعراق طويل ودازو فيها بزاف د لحضارات. لبلاصة اللي فيها لعراق دابا معروفة باللي هي لبلاصة اللي كانت فيها وحدا من أقدم لحضارات فلعالم، واللي هي لحضارة السومرية. من موراها جاو بزاف د لحضارات و الدول اللي حكمو لمنطقة منهم لبابلين ولأشوريين و لإمبراطورية الرومانية والدولة لأموية والدولة لعباسية ولمغول والدولة لعثمانية و بريطانيا. ستاقلات لعراق من بريطانيا ف 1932، وكانت مملكة، ولكن عام 1958 وقع انقلاب ضد لمملكة وولاًت جمهورية. ف 2003، هجمات لميريكان على لعراق وطيًحات الرئيس ديالها صدام حسين. من ديك لوقت ولعراق فيها حالة ديال عدم لستقرار ولمشاكيل. تيسكنو ف لعراق تقريبا 38.5 مليون د الناس ولعاصمة ديالها هي بغداد. اللغات الرسمية فلبلاد هوما لعربية ولكردية، وكاين لغات خرا تاتًهضر بحال التركمانية ولأرامية.


لجزائر ؤلا دزاير ولّا الجزاير ؤلا الݣزاير (بلعربية: الجمهورية الجزائرية الديموقراطية الشعبية - بلأمازيغية: Tagduda Tazzayrit Tamagdayt Taɣerfant) هي الدولة لكبيرة ݣاع ف لميساحة ف إفريقيا، هي طرف من لمنطقة لمغاربية فشمال غرب إفريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة إداريا ل 58 ولاية و 1541 بلدية. لبلاصة اللي فيها لجزائر عندها تاريخ قديم و دازو منها بزاف د لحضارات منهم النوميديين و لفنيقيين و لقرطاجيين و الرومان و لأمويين و لعباسيين و لأدارسة و لمرابطين و لموحدين و لعتمانيين، قبل ما تحتّلها فرانسا ف 1830. بقات فرانسا محتلاّها تال 1962، و هو لعام اللي ستاقلات فيه لجمهورية د لجزائر من مورا حرب بقات 8 سنين و ماتو فيها كثر من مليون واحد، و عليها تاتسمّا لجزائر: "لبلاد د لمليون شهيد". تيسكنو ف لجزائر تقريبا 44 مليون د الناس، و لعاصمة ديالها و أكبر مدينة فيها هي لجزائر لعاصمة. اللغات الرسمية د لبلاد هوما لعربية و لأمازيغية، و لفلوس اللي كاتخدّم هي الدينار لجزايري.


روكو سيفريدي Rocco Siffredi، و سميتو لحقيقية روكو طانو، (خلاق ف 4 ماي 1964 ف أورطونا ف طّاليان) ممتل و مخرج و منتج طالياني ديال أفلام لپورنو. كايتعتابر من أهم سميات ديال لپورنو ف لعالم و عندو ف رّصيد ديالو 714 فيلم ك ممتل و 341 فيلم ك مخرج. سمية لفنية ديالو خداها من 2 شخصيات متلهوم لممتل لفرانساوي آلان دولون روكو باروندي و روخ سيفريدي. روكو دوز تّجنيد ف لبحرية د طّاليان و 1984 دخل ل لمجال د لپورنو من بعد ما تعرف على ݣابرييلي پونطيلو، لّي كان ممتل پورنو محترف، ف واحد لحفلة ديال لجنس لجماعي، و هو لّي لينكاه مع مارك دورسيل لمنتج لكبير ديال لپورنو. من تما كانت لنطيلاقة د لمسيرة ديالو لّي دازت بين إيطاليا و فرانسا و هنغاريا و ميريكان، و لّي حصد فيها أهم لجوائز لعالمية ف هاد لمجال. روكو مجوج من ممتلة لپورنو لهنغارية روزا كاراتشيولو، لّي كانت ملكة جمال هنغاريا، و عندهوم 2 دراري: لورينزو و ليوناردو. روكو متل 8 د لأفلام ماشي پورنو بين 1993 و 2012 و ف 2016 خرج فيلم وثائقي على لكواليس ديال حياتو و لّي دار لإخراج ديالو لمخرج لفرانساوي تييري دوميزيير.


أوقيانوسيا ولاّ أوسيانيا، هي قارة و منطقة جغرافية جات ف لجنوب د لمحيط لهادي، و تاتجمع لجزر و لبلدان اللي جاو تمّا. أوقيانوسيا هي أصغر قارة ف لعالم من الناحية د لمساحة، و تاني أصغر وحدا من ناحية السكان (41 مليون د الناس) من مورا آنطارتيكا (لقارة د لقطب لجنوبي). كاين 14 دولة ف أوقيانوسيا، مخلطين ما بين دول متقدمة بزاف بحال ؤسطراليا و نيوزيلاندا، و دول باقا ف طريق النمو بحال كيريباتي و ڤانواتو و توڤالو. أكبر بلاد ف أوقيانوسيا لا من ناحية لكبر ولا السكان هي ؤسطراليا، و أكبر مدينة ف لقارة هي سيدني. لخبار على أول ناس سكنو ف أوقيانوسيا كاتقول باللي كانو فيها سكان هادي 60.000 عام، و لكن اللي تكتب عليهم بزاف هوما لأوروپيين، اللي بداو كيوصلو للمنطقة من لقرن 16، و تقاسمو لإحتلال ديالها بزاف د لبلدان منها لبرتغال و فرانسا و بريطانيا. السمية ديال أوسيانيا خرّجها لعالم د لجغرافيا كونارد مالت - برون ف 1812، و هي كلمة شتقها من لكلمة ليونانية (ὠκεανός)، اللي تاتّنطق "أوكيانوس"، و تاتعني لمحيط.


المرض ديال ڤيروس كورونا 2019 (كوڤيد-19، من الاختصار ديالو ب النݣليزية "Coronavirus Disease 2019") هو واحد المرض معدي كيسبّبو الڤيروس ديال كورونا 2 المتعلق ب الساندروم التنفسي لمجهد الصعيب (سارس-كوڤ-2)، و اللي كان معروف ف البدو ديال الانتشار ديالو ب فيروس كورونا الجديد (nCoV-2019). هاد المرض بان أول مرة ف ووهان، ف الوسط ديال الشينوة، و سبّب واحد الجايحة مستامرّة. حتى ل 23 شتنبر 2020، كتر من 31 مليون واحد تعادى ب المرض ف 188 دولة، منهم كتر من 971 ألف واحد اللي مات، و كتر من 21 مليون واحد اللي برا. الأعراض الشايعة ديال هاد المرض كاتشمل السخانة، الكحبة، العيا، النقص ف التنفس ولا صعوبات تنفسية، و الفقدان ديال الحاسة د الشمان و الدوق. ف الوقت اللي الأغلبية ديال الناس عندهم أعراض خفيفة، كاين اللي كيطوّر المتلازمة ديال الضيقة التنفسية الحادة (ARDS). الفترة ديال الحضانة ديال المرض يمكن تكون مابين يوم واحد حتى ل 14 يوم. المرض كينتاشر مابين الناس ب شكل قوي ملي كيكونو قراب جسدياً. كينتاشر ب شكل ساهل بزاف ف الهوا، سيرتو ف الرداد التنفسي الصغير ملي المريض كيتنفس، كيكحب، كيعطس، كيهضر، ولا كيغني.


زغنغن جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 34025 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 29,2% نسبة سّكان لّي قاريين فوق تّانوي (تانوي و جامعة): 14,9% نسبة نّاس نّشيطين (لّي يقدرو يخدمو): 42,7% نسبة لبطالة (نّاس لّي ما خدامينش و تايقلبو على خدمة): 21,3% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):44,2% RGPH 2014 - Site HCP


لفرانساوية هي واحد اللوغة لاتينية من الأسرة الهندو-أوروپية. الأصل ديالها هو الدارجة د اللاتينية اللي كانت تاتهضر فالشمال د فرانسا. على حساب الإحصائيات د 2014, كاين 77 مليون واحد فالعالم اللي اللوغة الأم ديالو هي لفرانساوية, وفلمجموع تقريبا 300 مليون واحد تيهضرو لفرانساوية يا إما كلوغة لم, ولا تعلموها من بعد. كاين بزاف د لبلدان من غير فرانسا اللي فيها لفرانساوية لوغة رسمية, حيث فرانسا ستعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها لفرانساوية رسمية كاين: فرانسا, سويسرا, بلجيكا, كنادا, وبزاف د الدول ف إفريقيا. فلمجموع لفرانساوية لغة رسمية ف 29 بلاد فلعالم. 30% د الناس فلمغريب (تقريبا 10 د لمليون) تيهضرو لفرانساوية, ولكن هي ماشي لوغة رسمية و ماعندها تا وضع دستوري ولا قانوني, واخا بزاف د الإدارات والمؤسسات تيتعاملو بيها. لمنضمة اللي تاتكلّف بلفرانساوية ف لعالم هي لمنضمة لعالمية د لفرونكفونية. الأرقام د لمنظمة لعالمية د لفرونكوفونية الإحصائيات دلفرانساوية فلعالم لينݣليزية لهولانديًة


صريعة ولا لمشادة د لرياح (فلقديم) هيا واحد لمرضة عصبية اللي كاتجي بسباب خدمة تريسينتية دماغية ماشي عادية. أما لكريزة صريعية هيا التابيانت السبيطارية ديال تاديشارجيت لمتزامنة ديال واحد لكميشة دلخليات لعصبية اللي كاينين فالجلفة الدماغية. على هاد لقيبال خاصنا نفرقو مابين هاد جوج دلكليمات، لاحقاش صريعة هيا واحد لحالة اللي فيها لكريزات الصريعية كايتعاودو فشلّا نوبات ،أما لكريزة صريعية راه تقدر تجي لبنادم واحد لمرة فلعمر ؤ ماغادياش تسما بمرضة صريعية. لكريزة الصريعية تقدر تجي على جوج سيافي : سيفا تاع كريزة صريعية مجهدة وحدة واللي ناتجة على شي ݣريسة دماغية مجهدة(شي خبطة فالدماغ،شي توسيخة بميكروب، شي باس فلعروقا،شي جغمة مسمومة...) ، ولا على سيفا تاع كريزات معاودين. لكريزة صريعية كادوز على جوج ديال لوقيتات، فلوقيتة اللولانية لعلامي كايبانو معا تاديشارجيت (ؤ كايتسماو بعلامي وقتوكريزية يعني معا لكريزة نيت) عاد كاتجي لوقيتة التالية اللي فيها كايكونو لعلامي موراكريزية(فاش كاتسالي لكريزة و سبابهوم هوا لعيا ديال لخليات لعصبية وكايدوزو شي دقايق حتال شي سوايع) ، ؤ نقدرو عاوتاني نقسموها لجوج دنوايع،و اللي كلها ولعلامي اللي كايبانو فيه : •كريزة معمومة : يلا تاديشارجيت كايكون موضعها فجوج دجناب ديال دماغ ؤلا فالدماغ كاملو.


دّيت نوط (لعنوان لأصلي デスノート Death Note بمعنى لكناش د لموت) هيّا سيرية د لمانݣا جاپونية مألفها لمانݣاكا تسوݣومي أوبا، ؤ تنشرات ف مجلة د ويكلي شونن دجامپ من دجنبر 2003 حتال ماي 2006. لقصة د ديت نوط كاتعاود علا واحد لعزري جاپوني عبقاري سميتو ياݣامي لايت 夜神 月 (ؤلا رايطو كيما كاتّنطق ب جّاپونية) لقا دفتار مكتوب علا غلافو ب نّݣليزية Death Note (دفتار ؤلا كناش د لموت)، ؤ كتاشف بلي هاد دّفتار عندو قدرة سحرية باش يقتل أي شخص، يلا لواحد كتب سميتو ؤ كان شايف وجهو قبل. هاد دّفتار كان أصلا ف لملكية ديال رب د لموت (ب جّاپونية شينيݣامي)، سميتو ريوك リューク لي عايش ف عالام ديال شّينيݣامي ؤ كيراقب شنو كيطرا ف لعالام د بنادم حيت جاه لمالال ؤ بغا يقصّر ؤ يدوّز لوقت، ؤ من بعد كينزل ل لعالام د بنادم ؤ يتلاقا معا لايت. لايت غادي يخدّم دّيت نوط باش يبدا يقتل لمجرمين ؤ يرد لعالام آمن كتر، علا حساب تّصور ديالو، ولاكين معا لوقت ولّات عندو عوقدة د رّب، يعني ولا كيحساب ليه راسو بلي عندو لحق باش يقرر شكون ف بنادم لي مزيان ؤ شكون لي شرير ؤ كيستاحق لموت، ؤ بلي أي واحد كيعارضو ؤلا كيحاول يحبسو من تحقيق لأهداف ديالو، حتا هوا كيستاحق لموت.


حكيم زياش (تزاد ف 19 مارس 1993 ف درونتن فهولاندا) كوايري مغريبي تيلعب فلفرقة د تشيلسي فلينݣليز ومع لمنتخب د لمغريب د كورة. بدا زياش لمسيرة ديالو فلفرقة د هيرينڤين ف 2012، ولعب فيها عاماين قبل ماتشريه لفرقة د تڤينتي. ف 2016 مشا لأياكس أمسطردام ولعب فيها ربع سنين، من موراها شراتو تشيلسي فالصيف د 2020. حكيم زياش كان يمكنلو يختار يلعب مع لمغريب ولاً هولاندا. ف 2015 اختار يلعب مع لمغريب, ومن ديك الساعة وهو مع لمنتخب د لمغريب. ف 2018 لعب ف كاس لعالام د روسيا مع لمغريب، اللي تقصا فيها لمنتخب فالدور اللًّول. ف فبراير 2022، قرر زياش يعتازل لعب دّولي معا لمونتخاب د لمغريب. اللاعب حكيم زياش - كووورة.كوم "زياش يعتزل اللعب مع المنتخب". هيسپريس (بلعربية). 2022-02-08. تطّالع عليه ب تاريخ 2022-02-08.


ساندريلا (بالطاليانية Cenerentola، بالفرانساوية Cendrillon، بلالمانية Aschenputtel)، ؤلا السباطة ديال الزاج الصغيرة هي من الحكايات الشعبية المعروفة فالعالم كامل، بفضل التواتر ديالها وتمتيلها فبزاف ديال الوسائط باش تعرفات ووصلات للناس. على العموم، القيصة ديالها كتبين جوانب فالعلاقات الإنسانية، بحال الضلم والحݣرة ومن الجهة الاخرى المكافأة ديال المضلوم اللي كينتصر فاللخر وأن الضلم واخا كاع يكون واعر فاللول ولابد يسالي ويكمل. كتهضر القيصة على واحد البنت سميتها ساندريلا اللي كتعيش ضروف صعيبة فاللول ولكن كتقلب من بعد حياتها وتعيش مزيان ومرفحة. الكلمة د ساندريلا كاتّستعمل فالمجاز بمعنى هداك بنادم اللي كيحقق الرباح والنصر من بعد تمارة، بواحد الأعجوبة وحتى حد ممتوقعها. و ف لأصل كاتعني "بنت الفاخر" ؤلا "مولات رّماد"، حيت ديما لاصق ليها فحوايجها منين كتشقى. القيصة ديال سانديرلا كترجع للجغرافي اليوناني سطرابو اللي كتبها ما بيز 7 قبل الميلاد ؤ 23 بعد الميلاد، سماها رودوپيس وفين كيعاود على عبدة يونانية تزوجات بالملك ديال مصر، كتعتابر هادي أقدم نسخة معروفة على قيصة ساندريلا. قيصة يي شيان الشينوية، اللي تدكرات لأول مرة ف 860 م، هي نسخة وحدة خرى قديمة للقيصة.


لحرب لباردة هيّا فترة تاريخية عرفات توتر جيوسياسي كبير ما بين لميريكان ؤ تّيحاد سّوڤياتي من بعد لحرب لعالمية تانية، وخّا لمؤرخين مامتافقينش علا تّواريخ ب تّحديد.


لماط هو علم كايجمع ݣاع لفهامة اللي جاية من التخمام المنطقي ف مفاهيم ماشي ملموسة بحال النماري و الشكال الهندسية و التقلاب على الخاصيات ديالها و العلاقات بيناتها. هاد العلم كبير بزاف و كايجمع شلا علوم تحت منو بحال الجبر و الهندسة و لحتيمالات و التحليل. الماط كايتميز على لعلوم لخرة حيت ماجايش من التجراب و التسوال ديال الطبيعة. لماط فيه التخمام كتر و كايبدا بواحد المجموعة د البديهيات اللي تنقولو عليها صحيحة ولا على فتراضات تنقبلوها باش نبنيو عليها فهامات خرة. هاد البديهيات هوما الساس حيت هوما الي كانبداو بيهم وما كانجيبوهمش من فتراضات خرة. لماط تطور من ممارسات بدائية ديال لحساب ؤ لقياس ؤ لوصف ديال شّكال ديال لكسادي لي كاينين ف لموحيط ف بنادم. تّطور ديال لماط عرف زيادة ف لميتالية ؤ تجرّد ف تّعامل معا لمادة ديالو، بحال لأعداد، شّكال تّسطارية ؤ غيرهوم. "Britannica, mathematics" (بنڭليزية).


كريسطوفر جوناثان جيمس نولان (تزاد ف 30 يوليوز 1970 فلندن) هوا واحد لمخريج ؤ منتج ؤ كاتب ف ضّومين ديال سّينيما عندو جنسية بريطانية ؤمريكانية. نولان كتب ؤ دار الإخراج ديال شحال من فيلم لي كانو ناجحين بزاف، لأفلام ديالو ب عشرة لي دار دخلو بزاف د لفلوس فات 4.7 مليار د دولار مريكاني ف لعالم كاملو. ترشح 26 مرة باش ياخد لجايزة د لأوسكار لكن ماخدا حتى وحدا فيهوم لكن بلاصت هادشي خدا سبعة د لجوايز عندها علاقة بالسينيما. أول فيلم دار هوا تتبع[ماواضحش] ف 1998، من بعد هاد لفيلم دار واحد ٱخر لي سميتو سوڤونير ف 2000. هاد جوج د لأفلام جابو ليه كريتيك إيجابي ؤ بدات الناس كاتهضر عليه ؤ كتعرف شكون هو كريسطوفر نولان ؤ علاش قاد. من بعد هاد جوج تجارب لي كانو ناجحين واخا كانت لميزانية ديالهوم صغيرة. قدر يطلع النيڤو ؤ دار لإخراج ديال فيلم أرق[ماواضحش] ف 2002 لي كانت لميزانية ديالو كبيرة بزاف . لكن لأفلام لي شهرات نولان بزاف ؤ دارت بوم ملي يلاه خرجات هيا: لأفلام تلاتة ديال باطمان ف (2005 - 2012)، زراعة د لأفكار ف 2010، بين النجوم ف 2014، دونكيرك ف 2017.


أنطاركتيكا ؤلا لقارة لجانوبية هيّا قارة كاينة ف أقصى لجانوب د لأرض، جات ف لمنطقة لقطبية لجانوبية لي كاينة ف نّص لجانوبي د لأرض، تقريبا داخلة كاملة ف دّايرة لقطبية لجانوبية، ؤ ضاير بيها لموحيط لجانوبي. لمساحة ديالها 14.2 مليون كيلوميطر مربع، شي لي كيجعلها لخامسة ف تّرتيب د لقارات من حيت لمساحة، ؤ جوج مرات لمساحة ديال ؤسطراليا. 98% د أنطاركتيكا مغطية ب لجاليد لي كيوصل لغلض ديالو ف لموعدّال ل 1.9 كيلوميطر. ؤ هيّا أقل منطقة من حيت لعاداد د سّكان، لي كيوصل ل 5000 ف فصل صّيف ؤ 1000 ف شّتوة. ف لموعدّال، أنطاركتيكا هيّا أبرد ؤ أنشف بلاصة ف لأرض، ؤ أكتر منطقة كيضربو فيها رّياح. ؤ أغلبية ديالها عيبارة علا صحرا قطبية، ب موعدّال ديال تّساقطات ماكيفوتش 200 ميليميتر ف لعام. أنطاركتيكا كاتحتاوي علا 70% د لمخزون ديال لما لعدب ف لعالام علا شكل جاليد، لي يلا داب كامل يقدر يطلّع لمستوى د لبحر ب 60 ميترو. "موسوعة د بريطانيكا، أنطاركتيكا". "لبيئة د أنطاركتيكا".


ضّغط لجوّي ؤلا ضّغط لْباروميتري (نسبة ل لباروميتر) هو ضغط لّي كيطبقو لغلاف لجوي ديال شي كوكب. ف ضّروف لعادية ف لأرض، لقيمة ديالو هيّا 1013.25 ميليبار.


ڤولفݣونݣ آماديوس موزارت (بلألمانية: Wolfgang Amadeus Mozart)، لمعروف ب "موزار"، و لا "موتسارت" (تولد ف 27 يناير 1756 ف سالسبورݣ - مات ف 5 دجنبر 1791 ف ڤيينا) كان موسيقار ديال لموسيقا لكلاسيكية، و واحد من لعباقرة ديال لموسيقا اللي بقاو فالتاريخ. تعرف موزار من صغرو باللي كان عبقري، و بدا تيعزف لپيانو و لكمانجة ملّي كانت عندو تلت سنين. ملّي دار خمس سنين خرّج أول معزوفة ديالو، و دخل مع فرقة و شارك معاهم ف حفلات كادور ف أوروپا, ملّي دار 13 لعام، خرّج أول أوپيرا ديالو كاملة. عاش موزار عيشة قصيرة (35 عام)، و لكن دار فيها بزّاف و أتّر ف لموسيقا د لعالم. خرّج ف حياتو 626 عمل موسيقي، منها معزوفات و سمفونيات (41) و أوپيرات (22). طفل عبقري عزف وعمره 3 سنوات وخطف قلوب الأباطرة والملوك - العربية (2019)


آپل (بلينݣليزية Apple Inc) هي شركة ميريكانية د التكنولوجيا تاتصنع بزاف د لمّاكن (أورديناطورات، تيليفونات آيفون، مّاكن د لموسيقا آيپود، طابليط آيپاد، ماݣانة آپل ووتش)، و لوجيسيالات. هي الشركة اللي عندها أكبر قيمة ف لعالم (كتر من 366 مليار دولار ف 2021). تأسسات آپل ف 1 أبريل 1976 من ستيڤ دجوبز، ستيڤ ڤوزنياك و رونالد واين. كانت السمية لأصلية د الشركة هي "آپل كومبيوترز"، و لكن تبدلات ف 2007 ل آپل، اللي هي السمية د دابا. ف 2011، مات ستيڤ دجوبز، و ولاّ لمدير د الشركة هو تيم كوك. أبل.. أول شركة في العالم تبلغ قيمتها السوقية 3 تريليونات دولار - لجزيرة (2022)


عبد الوافي لفتيت (خلاق ف 29 شتنبر 1967 ف تفرسيت، إقليم الناظور) سياسي مغريبي و كادر ف وزارة الداخلية، سبقليه كان والي د جهة الرباط سلا قنيطرة بين 2014 و 2017. ف 5 أبريل 2017 تعين وزير د الداخلية من بعد ما تّعزل محمد حصاد يامات لحتجاجات د لحسيمة. لفتيت مهندس متخرّج من مدرسة لپوليتيكنيك د باريز و من مدرسة لقناطر و الطرقان د باريز. لكاريير ديالو بدات ف الوظيفة العمومية بحيت خدم ف لپروجيات د لمراسي (جمع مرسى). ف 2016 كانت سميتو هي اللولة لّي بانت ف القضية د خدام الدولة. Abdelouafi Laftit, le "Monsieur ports" propulsé à la tête de la "mère des ministères" المغاربة يحلمون أن يكونوا "خدام الدولة"


جاسيندا كيت لوريل أردرن (بالنݣليزية: Jacinda Kate Laurell Ardern) (تزادت نهار 26 يوليوز 1980) هي سياسية من نيوزيلاندا وهي لوزيرة اللولة رقم 40 ديال بلادها من نهار 26 أكتوبر 2017. هي رئيسة ديال لحيزب دلعمال وقائدة ديال لمعارضة من نهار 1 غشت 2017. اللي خلّاها تشهر هو التصروف اللي دارت معا الجماعة لمسلمة من مورا لهجمات ديال كرايستشورتش ولخطة ديال بلادها باش تحارب كوڤيد-19. "New Zealand Hansard – Members Sworn (Volume:651;Page:2)". Parliament of New Zealand. Moir, Jo (19 أكتوبر 2017). "Labour finally retake power after Winston Peters gives Jacinda Ardern his support". Stuff.co.nz. تطّالع عليه ب تاريخ 19 أكتوبر 2017. Britton, Bianca (15 مارس 2019). "New Zealand PM full speech: 'This can only be described as a terrorist attack'". CNN. مأرشيڤي من لأصل ف 15 مارس 2019. تطّالع عليه ب تاريخ 16 مارس 2019. "Everyone travelling to NZ from overseas to self-isolate". Radio New Zealand. 14 مارس 2020. تطّالع عليه ب تاريخ 16 مارس 2020. "Live: PM Jacinda Ardern to give update on coronavirus alert level".


لبطولة لوطنية لحتيرافية هي تورنوا ديال كرة لقدم بين لفراقي ديال لمغريب. سميتو حتى لمجموعة لوطنية لحتيرافية وتأسسات رسميا فـ 1956، وعوضات لمسابقات وتورنوايات لي كانت بداتهم فرانسا فـ1916 والصبليون فـ1931 فلمغريب. كتعتابر بوطولا برو أحسن تورنوا فلبلاد، وفيه 16 فرقة كتلعب كل وحدة ضد لخرى جوج مرات فلألي والروتور. لفرقة لي جات مع نهاية التورنوا فالرتبة 15 و16 كتهبط لدوزيام سيري أولا بوطولا 2، وكايطلع منها، أي بوطولا 2، لي جا مكلاسي فالرتبة 1 و2، وهكدا كيتم تعويض لفرق كل عام بجوج فراقي جداد. لبطل ديال آخر دورة ولي هيا دورة 2019-2020 هو الرجاء البيضاوي، ولفرقة اللي كاتعتابر أكتر وحدة كتوج بلكاس ديال هاد التورنوا بواقع 20 كاس هي الوداد البيضاوي. لبطولة ديال لمغريب و لي نضماتها لجاميعة لملكية لمغربية لكرة: لهيكلة لهرمية ديال لبوطولات لكورية ف لمغريب بوطولا 1 بوطولا 2 لبوطولا لوطنية للهواة قيسم الهواة اللول قيسم الهواة التاني الرجاء البيضاوي يتوج بطلا للدوري المغربي موسم 2019-2020 بعد الفوز على الجيش الملكي سجل البطولات : سجل بطولات نادي الوداد البيضاوي المغربي مؤرشف 2020-04-25 فموقع وايباك ماشين وادوش يفوز بلقب هداف البطولة تشادي هداف أول موسم احترافي مغربي عبد الرزاق حمدالله أفضل هداف في البطولة المغربية الغابوني إيفونا يتوج بلقب هداف الدوري المغربي رسميا: النغمي هداف الدوري المغربي لموسم 2016/2015 رسميا: جيبور هدافا للدوري المغربي محسن ياجور يتوج بلقب هداف الدوري المغربي لابا كودجو يتقاسم لقب هداف البطولة مع محسن ياجور جدول السيت ديال كووورة للهدّافين ديال دوري 2019-2020


أداناي بو راس كحل (سمية لعلمية Threskiornis aethiopicus) هوّا نّوع ديال طّيور، أصلو من إفريقيا ؤ شّرق لْأوسط ؤ كان مقدس عند لمصريين لقدام، حيت كان مرتابط ف دّيانة ديالهم معا لإله توث. سمية أداناي ب شكل عام تقدر تشير حتال واحد ݣنس ديال طّيور من لفاميلة د بلارج، مي هاد جّوج ماعندهومش علاقة معا بعضياتهم غير تّشابه شوية ف شّكل. محمد شفيق. الدارجة المغربية، مجال توارد بين الأمازيغية و العربية.


لكهروسلبية هوّا مفهوم كيمتل لقدرة ديال درة ؤلا جزيئة أنها تجبد لْإلكترونات ل عندهاؤ كيترمز ليها ب لحرف ليوناني χ. كولما كانت لكهروسلبية كبيرة كولما زادت هاد لقدرة. لكهروسلبية كتأتر ب لأساس ب نّمرة دّرية ؤ لمسافة ديال لإلكترونات لخارجية علا نّواة د درة. كاينين عدة طرق باش كتعرّف ؤ كتحسب لكهروسلبية، مي أكتر وحدة كتستعمل هيّا سلوم د پاولينݣ. "لتيحاد لعالمي د شيمي نضرية ؤ تطبيقية" (بنݣليزية).CS1 maint: unrecognized language (link)


لݣاز طّبيعي (ب نݣليزية Natural gas) هوّا ݣاز هيدروكاربوني كيكون ف لأعماق ديال لأرض ؤ مكوّن ب لأساس من لميطان ؤ ب قدر قل من ألكانات خرين.


لكاميرة هوّا دوزان أوپتيكي كيتستعمل باش ياخد تّصاور. لكاميرا كاتسجّل تصويرة علا واحد سّطح حساس ل شّعا. ف أبسط شكل ديالها، لكاميرا هيّا واحد لبّيّتة مسدودة عندها فتحة وحدة منين كيدخل شّعا، ؤ فيلم رقيق ؤلا صفيحة ف جّيهة لمقابلة ل لفتحة لي كيطيح عليهوم شّعا. سّمية د "كاميرا" جات من camera obscura "كاميرا ؤبسكورا" لي كاتعني "لبيت لمضلّمة"، ؤ لي كانت عندها ستيعمالات قديمة، بحال لمرقابة ديال لكوسوف بلا ماتضر لعين ديال لموراقيب، ؤ تخدّمات ف شّكل لّول ديال لكاميرا لي تّختارع ف لعشرينات ديال لقرن تسعطاش ف فرانسا. "موسوعة بريطانيكا، كاميرا" (بنڭليزية).


لجمهورية د لكونݣو الديموقراطية (ب لفرانساوية: République démocratique du Congo) هي واحد لبلاد جات ف لوسط د إفريقيا. كانت سميتها زايير من 1971 تال 1997، قبل ماتبدل سّمية. لكونݣو الديموقراطية هي أكبر بلاد من ناحية لمساحة ف إفريقيا جنوب صّحرا، وتاني أكبر بلاد فإفريقيا من مورا لجزائر. تاتحدها من الشمال جمهورية إفريقيا لوسطانية وجنوب السودان، من الشرق أوݣاندا، رواندا، بوروندي وطنزانيا، من لجنوب زامبيا و أنݣولا، ومن لغرب لمحيط لأطلسي ولجمهورية د لكونݣو. أول آثار ديال بنادم سكن لبلاصة اللي فيها لكونݣو الديموقراطية كاترجع ل 90.000 عام. ف 1885 تنظًم مؤتمر ف برلين قسًم إفريقيا ما بين لأوروبيين وتعطات لأراضي دلكونݣو الديموقراطية للماليك د بلجيكا ليوپولد التاني، وولاًت لملك لخاص ديالو. كان فديك لوقت استغلال خايب للناس وماتو لملايين بسبابو. ف 1908 أتولي لكونݣو تابعة للدولة د بلجيكا بلاصة ماتكون د الماليك، وأتولي سميتها لكونݣو لبلجيكية. ف 1960 أتستاقل لبلاد وغايكون پاطريس لومومبا هو أوًل رئيس وزراء ديالها. تيسكنو فجمهورية لكونݣو الديموقراطية تقريبا 105 مليون د الناس، ولعاصمة ديالها هي كينشاسا. لوغة الرسمية هي لفرانساوية، ولكن كاين بزاف د اللغات اللي تيتخدًمو كل نهار بحال لكونݣو و اللينݣالا والسواحيلي واللوبا كالانݣا.


زمان النية هي رواية كتباتها لميريكانية إيديث وارتن عام 1920، وهي الروياة الطناعش ديالها. بسبابها ربحات جائزة بوليتزر عام 1921 فصنف لخيال كأول مرا غادير هاد لإنجاز. فاللول كانو غايعطيو لجائزة لسينكلير لويس، ولكن منبعد ماتلاوش عطاوها ليه لأسباب سياسية. لقصة ديال زمان النية كاتدوي على الطبقات ديال الناس لمرفحين لي عاشو فنيو يورك فلفترة لي كانت سميتها لفترة لمدهبة (بلونݣلي: Gilded-Age). وارتن ماكتبات هاد الرواية حتال لخمسينيات ديال عمرها، يعني حتى تمجهدات فلكتابة.


بني شيكر جماعة ترابية قروية كاينة ف إقليم/عمالة نّاظور، جهة الشرق، ساكنين فيها 26159 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 34,7% نسبة سّكان لّي قاريين فوق تّانوي (تانوي و جامعة): 5,6% نسبة نّاس نّشيطين (لّي يقدرو يخدمو): 42% نسبة لبطالة (نّاس لّي ما خدامينش و تايقلبو على خدمة): 17% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,8% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):43,3% RGPH 2014 - Site HCP


بني بويفرور جماعة ترابية قروية كاينة ف إقليم/عمالة نّاظور، جهة الشرق، ساكنين فيها 6418 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 33,6% نسبة سّكان لّي قاريين فوق تّانوي (تانوي و جامعة): 7,5% نسبة نّاس نّشيطين (لّي يقدرو يخدمو): 41% نسبة لبطالة (نّاس لّي ما خدامينش و تايقلبو على خدمة): 10,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 4,4% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):48,1% RGPH 2014 - Site HCP


5 يونيو ؤلا نهار 5 شهر 6 هوّا نّهار نمرة 156 من تّقويم لميلادي (157 يلا كان لعام مكبّس). 1972: سليمان الريسوني 1974: نبيلة الرميلي 1659: الشريف بن علي


النيوبيوم (ب نّݣليزية :Niobium) هوّا عنصر كيماوي أساسي، الرمز ديالو هوّا Nb ؤ نّمرة دّرية ديالو 41 ف طّابلو دّوري، هاد لعنصر مرتب ف السطر (الدورة) 5و لعمود (لمجموعة) 5. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1801. لكتلة دّرية: 92,906 ݣرام/مول. لحالات د لأكسدة: 5,3 لكهروسلبية: 1.6 ف سلوم د پاولينݣ لكتافة: 8.55 شعاع دري: 2.08 أنݣستروم. لمعلومات لكاملة ديال لعناصر د لجدول الدوري


النيوديم (ب نّݣليزية :Neodymium) هوّا عنصر كيماوي أساسي، الرمز ديالو هوّا Nd ؤ نّمرة دّرية ديالو 60 ف طّابلو دّوري، هاد لعنصر مرتب ف السطر (الدورة) 8و لعمود (لمجموعة) 6. هاد لعنصر داخل ف لݣروپ ديال اللانثانيدات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1885. لكتلة دّرية: 144,24 ݣرام/مول. لحالات د لأكسدة: 3 لكهروسلبية: 1.14 ف سلوم د پاولينݣ لكتافة: 7.00 شعاع دري: 2.64 أنݣستروم. لمعلومات لكاملة ديال لعناصر د لجدول الدوري


لهافنيوم (ب نّݣليزية :Hafnium) هوّا عنصر كيماوي أساسي، الرمز ديالو هوّا Hf ؤ نّمرة دّرية ديالو 72 ف طّابلو دّوري، هاد لعنصر مرتب ف السطر (الدورة) 6و لعمود (لمجموعة) 4. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1923. لكتلة دّرية: 178,49 ݣرام/مول. لحالات د لأكسدة: 4 لكهروسلبية: 1.3 ف سلوم د پاولينݣ لكتافة: 13.1 شعاع دري: 2.16 أنݣستروم. لمعلومات لكاملة ديال لعناصر د لجدول الدوري


1 فبراير ؤلا 1 يبراير ؤلا نهار 1 شهر 2 هوّا نّهار نمرة 32 من تّقويم لميلادي (32 يلا كان لعام مكبّس). 1504: عبدالرحمان لمجدوب 1659: ياكوب روݣيڤين 1902: حاييم نحماني 1931: بوريس ييلتسين 1968: الشاب حسني 1981: فاروق المراكشي 1841: بدية/تأسيس ديال الصالڤادور


لكردية (بلكردية: كوردی - Kurdî) هي عائلة هندوؤروپية ديال اللغات لأصل ديالها من لغرب د آسيا. تاتّهضر لكردية ف لمنطقة التاريخية د كردستان (هي بلاصة مفرقة ما بين ربعة د لبلدان: سوريا، تركيا، إيران و لعراق)، و عند لمهاجرين ف لعالم كامل اللي أصبهم من تمّا. لعائلات لكبيرة ديال لكردية هي لكردية الشمالية (كورمانجي)، لكردية لوسطانية (سوراني)، و لكردية لجنوبية (خوران). ما كاينش إحصائيات باينة على شحال من واحد تيهضر لكردية، و لكن التقديرات تاتقول باللي غايكونو ما بين 25 و 35 مليون د الناس ف لعالم. حيت الناس اللي تيهضرو لكردية مقسومين على بزاف د لبلدان، لوضعية د اللغة مبدلة بزاف على حساب لبلاد. لبلاد لوحيدة اللي فيها لكردية رسمية هي لعراق. ف سوريا، ممنوع تنشر أي حاجة ب لكردية، و ف تركيا و إيران التخدام ديالها محدود بزاف و ما تاتقرّاش ف لمدراسة. هاد التقسيم تيبان تا ف الطريقة د لكتبة: لكورمانجي كيتكتب بلحروف اللاتينية (ف تركيا و سوريا)، السوراني تيتكتب بلحروف لعربية (ف لعراق و إيران)، و كاين تا اللي تيكتب لكردية ب لحروف السيريليك (الروسية). الأكراد..


29 مارس ؤلا نهار 29 شهر 3 هوّا نّهار نمرة 88 من تّقويم لميلادي (89 يلا كان لعام مكبّس). 2009: مريم مزيان


ستيڤن واينبرݣ (مزيود ف 3 ماي 1933 ف نيويورك - مات ف 23 يوليوز 2021 ف ؤستن ف ولاية طيكساس) هوّا عاليم د لفيزيك ميريكاني ؤ مول لجايزة د نوبل ف لفيزيك ف 1979، معا لپاكيستاني محمد عبد السلام ؤ شيلدون ݣلاشو علا تّوحيد ديالهوم ل لقوة لكاهرومغناطيسية، ؤ لقوة ضّعيفونووية ف موضيل فيزيكي واحد. "ستيڤن واينبرݣ" (بنڭليزية).


ميصر ؤلا ميصرا (رسميا: جمهورية مصر العربية) هي واحد لبلاد جات فشمال إفريقيا, وفيها جيهة تابعة ل أقصى غرب آسيا (شبه ݣزيرة سينا). تيحدها من الشمال البحر لبيض لمتوسط، من لغرب ليبيا, من الشرق فلسطين و إسرائيل, ومن لجنوب السودان. لعاصمة ديالها هي لقاهرة. لمساحة ديال مصر هي 1.010.408 كم², وتيسكنوا فيها تقريبا 100 د لمليون د الناس على حساب التقديرات د 2020. اللغة الرسمية فمصر هي لعربية. ميصر عندها تاريخ قديم و وحدا من لحضارات لقديمة فلعالم, اللي هي لحضارة د لفراعنة. من مورا لحكام ديالهوم دازو بزاف د الدول على ميصر بحال لفرس والرومان وبزاف د الدول الإسلامية, آخر وحدا فيهم كانت الدولة لعتمانية, موراها حتلو لينݣليز مصر. ستاقلات مصر ف 1922 و ولات مملكة, ولكن ف 1954 وقع نقيلاب عسكري ومن ديك الساعة وهي جمهورية. الرئيس د مصر د دابا تاهو عسكري وسميتو عبد الفتاح السيسي. لجهاز لمركزي د لإحصائيات د مصر (2020)


التورة ديال لأمازيغ (ما بين 740 و 743 م) وقعات ف لعصر ديال لأمويين و للي قدرو فيها السكان ديال لمغريب يستاقلو علا لؤمويين (لي حاكمين من دمشق). بدات من طانجا عام 740 و كان الشاف ديالهوم سميتو ميسرة المطغري. تبعوهم الناس اللي ساكنين ف شمال أفريقيا و حتا ف لأندلس. السباب علاش بدات هاد التورة هي السياسة ديال لأمويين اللي حاكمين اللي كانو تايديرو لعنصرية مع الناس لأمازيغ ف بزاف د لحوايج بحال لجزية ولخراج ولعبيد. مغرس : كان ياما كان .. ثورة الأمازيغ ضد الخلافة برغواطة


شباب لمسيرة هي فرقة مغريبية من مدينة لعيون كاتقصر فلقيسم لوطني دلهواة. تأسسات ف1977. كتلعب فتيران الشيخ محمد لغضف اللي كيهز 30 ألف مشجع. لأصل ديال لفرقة هو بنسليمان اللي هي مدينة صغيرة شمال لمغريب. كانت هاد لفرقة فلقديم كاتسمى مخازنية بنسليمان. السلطات قررات أنه من موسم 1994-1995 تتبدل سمية هاد لفرقة لشباب لمسيرة وتولّي تمتّل مدينة لعيون. من هاد لموسم وهو كايقصّر فبوطولا 1 موسم 2011-2012 فاش هبط لبوطولا 2، واللي بقا فيها من عام 2012 حتال موسم 2018-2019. من 2019 ولدابا (2021) لفرقة كاتقصر فلقيسم لوطني للهواة. صفحة شباب لمسيرة فالسيت ديال كووورة لمشاركات دلفرقة فالسيت دكووورة


تيحاد تمارة هي فرقة مغريبية من مدينة تمارة كاتقصر فـ لبوطولا لوطنية للهواة (2021). تأسسات فـ1969. كتلعب فتيران تمارة اللي كيهز 5000 مشجع. قصّرات لفرقة ديال تيحاد تمارة فبوطولا 2 عشر سنين من موسم 2006-2007 حتال موسم 2016-2017 فاش هبطات للقيسم لوطني دلهواة. تيحاد تمارة فالسيت ديال كووورة مشاركات تيحاد تمارة فلكورة، كووورة


أولمپيك مراكش هي فرقة مغريبية من مدينة مراكش كاتقصر فـ قيسم لهواة اللول. تأسسات فـ2001. كتلعب فتيران 20 غشت اللي كيهز 5000 مشجع. تصاوبات لفرقة دأولمبيك مراكش ف2001 على يد لمنعش السياحي كريم بنفلاح اللي كانو عندو بزاف ديال الريصطورات بسمية عند علي. لفرقة قبل كانت سميتها عند علي مراكش. تبدلات سمية لفرقة لهادي ديال دابا من موسم 2008-09. قدرات لفرقة تطلع تلاتة دلخطرات لبوطولا 2: اللولة فموسم 2008-09 فاش قدر يتعادل مع اتحاد آيت ملول ويضمن الطلوع ديالو، التانية فموسم 2012-13 والتالتة فموسم 2015-16، وكولّا مرة كان كيدوّز عام وكايهبط للقيسم لوطني ديال لهواة. أولمبيك مراكش فالسيت ديال كووورة


لكلاص (ب نݣليزية Class) ف لبيولوجيا هيّا تقسيم طاكسونومي عندو علاقة معا مستوى تّعقيد ؤ لأعضاء دّخلانية د لكسدة د لكائن لحي.


تّقسيمة (ب نݣيليزية Clade) ف لبيولوجيا هوّا ݣروپ مونوفيلي كيجمع فاميلات ؤلا نواع عندها نفس لجد تّطوري.


أفرويوراسيا (ولّا أفرويوراسيا ولّا يورافراسيا)، و كايتكنّى عليها ݣزيرة د العالم، هيا يابسة داخلة فيها لقارّات إفريقيا و آسيا و يوروپا. و هيا أكبر يابسة على لكوكب، و فيها أكبر عدد د السكّان. أفرويوراسيا شاملة 84،980،532 كيلوميطر مربع لي هيا 57% من أرض لعالم، و ساكن فيها 6 مليار واحد لي هيا 86% من سكّان لعالم. [[إكوميني: سمية قديمة ديال لعالم لمعروف عند ليونانيين لقدام، و هاد السمية كاتجمع يوروپا و بعض بلايص من آسيا و إفريقيا. العالم لقديم: سمية من عهد لكتيشافات لؤروپية لي مقصود بيها لعالام لي كان معروف قبل مايتاشفو لؤروپيين أميريكا ؤ ؤسطراليا. ݣزيرة د لعالم: سمية مقصود بها غير لأرض ديال لقارّات بتلاتة بلا لݣزاير التابعة لكل وحدة (سمية أفرويوراسيا بعكس ݣزيرة د لعالم داخلين فيها حتى لݣزاير). ف لعادة، أفرويوراسيا كاتقسّم عند قناة السويس ل إفريقيا و يوراسيا (و يوراسيا كاتقدر تقسم مازال ل يوروپا و آسيا). ولكن كاين تقسيم أخور ليوراسيا/شمال إفريقيا و إفريقيا لتحتصحراوية لسبايب تقافية و تاريخية. هاده ليستة ديال نّقاطي لي ف أقصا شمال ولّا جنوب ولّا شرق ولّا غرب من أي بلاصة ف أفرويوراسيا.


ضريح د محمد لخامس هوّا ضريح ملكي ف سّاحة ديال صمعة د حسان ف رّباط حدا واد بورݣراݣ، فين مدفونين لماليك محمد الخامس بن يوسف، ؤ ولادو لماليك لحسن التاني ؤ لأمير مولاي عبد الله. لبني ديالو قادّو لمهندس لمعماري لڤييطنامي إيريك ڤو طوان، ب لمساعدة ديال 400 حرايفي مغريبي، مابين 1961 ؤ 1971.


لويكالة لمغريبية ديال الطاقة لمستدامة (كاتسمى ب ختيصار مازن) هي مؤساسة عمومية كاينة فلمغريب، تصاوبات ف 2010، وهي اللي مسؤولة على التسيير ديال لقيطاع دالطاقات لمتجددة فلبلاد. مازن بغات تدير التطوير ديال لمشاريع اللي مكلفة بيها باش توصل لقودرة ديال لينتاج تاع الضو ل3000 ميݣاواط فعام 2020 و6000 ميݣاواط فلعام د 2030. ولغارض من هاد الشي هو لموساهمة فالتحقيق ديال لهدف دلبلاد اللي هو تطلع النيسبة دالطاقات لمتجددة حتال 52% ديال الطاقة اللي كاتصاوب فلمغريب قبل ماتوصل 2030. ومازن هي تابعة إداريا للويزارة دالطاقة ولمعادن ولبيئة. لمهام ديال مازن: التطوير ديال لوزينات دالطاقات لمتجددة اللي كاينة ف لمغريب كاتساهم فالتوفير والتطوير ديال واحد لخيبرة من لبلاد فلمجال دالطاقات لمتجددة كاتصاوب لبلايص اللي فيها لمحطات ديال الطاقات لمتجددة وكاتساهم فالتنمية ديال هاد لبلايص فلمجالات دلموجتاماع وليقتيصاد ولبيئة ليستة ديال لمديرين اللي كانو على الراس ديال مازن: معلومات على مازن الوكالة المغربية للطاقات المتجددة قاطرة النهوض بالطاقات المتجددة بالمملكة المغربية المغرب يتجه إلى الإعتماد على الطاقات المتجددة المهام ديال مازن إدارة مازن


ياكوش ولا أكوش ( بلأمازيغية : Yakuc ,ⵢⴰⴽⵓⵛ) واللي كاتعني الإله فالوغة الامازيغية، كان هاد المصطلح كايتستعمل عند الناس ديال برغواطة من لقرن 8 للقرن 11 و اللي كانو متبعين الديانة لبرغواطية التوحيدية اللي شادة من الاسلام وشي ديانات خرين واللي هيا إمارة تأسسات منبعد "تورة الشلوح الكبرى" ضد لأمويين ، هادشي على حساب واحد لمؤرخ أندلسي عاش فلقرن حضاش ميلادية سميتو عبيد لبكري فلكناش ديالو “كتاب المسالك والممالك” واللي نقلها من عند واحد لمرسول برغواطي فقرطبة سميتو زمور بن صالح. هاد لكلمة النيت هيا اللي خداوها لمرابطين وسماوها على لمدينة اللي بناوها وداروها عاصيمة ديالهوم : مراكش ولي فالاصل هي أمور واكوش ( بلأمازيغية : Amur (n) Wakuc ,ⴰⵎⵓⵔ ⵏ ⵡⴰⴽⵓⵛ) اللي كاتعني بلاد الله واللي منها جات سميت لمغريب فبزاف دلوغات: موروكوش. هادشي كايرجح باللي هاد لكونصيپت مكانش مسدود غير فبرغواطة ولايني كان مروّج عند بلدان الأمازيغ فشمال فريقيا. كانت هاد لكلمة على حساب هاد لمؤرخ،كايتصلا بيها فالصلا ديال البرغواطيين على هاد الشكل : •A isem n Yakuc (أ يسم ن ياكوش) = أ بسم الله. •meqqer Yakuc (مقّر ياكوش) = لكبير هوا الله اولا الله كبير.


الله يحفض نيوزيلاندا (بالنݣليزية: God Defend New Zealand، بلوغة شعب لماوري: Aotearoa، نيوزيلاندا) هو لعنوان ديال النشيد لوطني تاع بلاد نيوزيلاندا. هاد النشيد كان فلأصل قصيدة كتبها طوماس براكن فالسبعينات ديال لقرن 19 وركّب ليه جون جوزيف وودز التلحين فمسابقة اللي ربح فيها 10 ديال لݣينيات (فلوس قدام ديال لمملكة لمتحدة). عامين من بعد كتب طوماس هنري سميت النوسخة ديال لوغة لماوري. تعتامد النشيد ف1977. Broughton, W.S (22 يونيو 2007). Bracken, Thomas 1843 – 1898. Dictionary of New Zealand Biography. Ministry for Culture and Heritage. تخاد نهار 9 نونبر 2010. National anthems: History of God Defend New Zealand. Ministry for Culture and Heritage (23 مارس 2015). تخاد ف 15 غشت 2015. https://mch.govt.nz/nz-identity-heritage/national-anthems/god-defend-new-zealandaotearoa National anthems: God Defend New Zealand/Aotearoa. Ministry for Culture and Heritage. 25 March 2015. Retrieved 15 August 2015. http://folksong.org.nz/e_ihowa_atua/index.html#500 Folksong.org.nz. E Ihowa atua: "Triple Star" [فيه الطرجامة النݣليزية ديال لكلمات بلماورية.]


كاتب وباحث مغريبي نشر مجموعة دروايات ولمجموعات القصصية والشعرية وداير بحوث ودراسات فـ ميدان التاريخ الاجتماعي المحلي. تزاد عبد الله لحسايني فـ مدينة بركان فالشمال الشرقي ديال لمغريب فـ 1980 وفيها قرا حتى خذا الباكالوريا الزراعية. وقرا التنمية الاجتماعية فجامعة ديال وجدة وخذا ليصانص ديالها وزاد قرا قانون العلاقات الدولية وخذا ليصانص ديالها. ودرس ماستر قانون المنازعات القانونية ذات الصبغة الإقتصادية . وتخصص فالأخير كباحث في التراث المحلي المغربي. ترأس عبدالله لحسايني منظمة مختصة فحماية التراث سميتها "منظمة أكاديمية التراث" من سنة 2017 وأصدر مقالات بحثية في المجال التراث المحلي. مثالا دار تحقيق للمخطوطات ديال الفقيه الماليكي لي عاش فلقرن خمسطاش "سيدي محمد أبركان" وجمع شي حكايات شعبية محلية ونسق بين رواياتها بحال حكاية "سالف لونجا" وحكاية "واو اللوت" وحكاية "دادا بوخزينة" ونشرها باللوغة لعربية ولأمازيغية اليزناسنية تايزناسنيت ونشر مثال يغير فيه اللي سماه التزوير التاريخي فشخصية بن مشعل وبرهن أنه قرية أثرية فبني يزناسن مشي شخص كيما يقولو المؤرخين .


إينوي (بلحرف اللاتيني:Inwi)، هي شركة مغريبية ديال لإتصالات تأسسات ف 1999، وكاين لمقر ديالها ف الدارلبيضا. ملّي بدات فاللول كانت مشروكة مع الشركة لفرانساوية د وانادو. ف 2004 خرجات فرونس طيليكوم منها وباعتها للتجاري وافابونك و صندوق لإيداع والتدبير. ف 2007 بدلات السمية ل وانا، و ف 2010 بدلاتها عاوتاني لإينوي. إينوي هي تالت أكبر شركة ديال لإتصالات ف لمغريب، و خدامة ف بزاف د لحوايج بحال التيليفون ديال الدار، الريزو د لپورطابل، لانتيرنيت، و الصوت على آي پي. لمؤسس د الشركة هو كريم زاز و الشركة لوطنية د لإستتمار، ودابا تابعة للشركة د المدى (ديال لقصر د لمغريب)، والشركة لكويتية زين (عندها فيها 31%). معلومات على زين


لبيسلاما (Bislama) ؤلا لغة بيسلاما هي لغة كريول، و وحد ديال للوغات لرسمية ديال ڤانواتو. هي للغة لاول ديال لڤانواتوين ف لمدينات د پور ڤيلا و لوݣانڤيل، و للغة لثانية ديال بزاف ديال لمواطنين د لبلد. لكلمات د لنشيد لوطني ديال ڤانواتو، "يُومِي، يُومِي، يُومِي" (Yumi Yumi Yumi)، هم مكتوب بالبيسلاما. كتر من 95% د لكلمات ديال لبيسلاما هم جات من لنݣليزية، و كاين تا كلمات من لفرانساوية و من بزاف د للوغات لأخر ديال ڤانواتو. لأنفليوانس ديال للوغات هو صغير ف لڤوكابيولير، بحق هو كبير بزاف ف لمورفوسينتاكس. لبيسلاما هي تقدر تكون دسكريبي فحل لوغة ب ڤوكابيولير نݣليزية و ݣرامار و فونولوجي أوكيانوسية. ف لسنوات د 1870 و 1880، بزاف د لناس من لجزر لمحيط لهادي هم كانو مضطرين يخدمو ف للابور د لمزرعة ف كوينسلاند ف ؤسطراليا، و تا ف فيدجي. حيتش هم كان كي هذرو ب بزاف د لوغات، هم بداو كي عادل وحد لوغة پيدجين، اللي كت كومبيني لڤوكابيولير لنݣليزية بالݣرامار من للوغات ديالهم. هذي هي كيفاش صبحت مشي غير لبيسلاما، بحق تا للوغات د توك پيسين ف پاپوا غينيا الجديدة و لپيجين ديال جزر صالومون.


لحصار د أپيا طرا فاش كانت لحرب لأهلية الصاموية التانية نايضة فمارس 1899 فمدينة أپيا. لقوات ديال صاموا اللي كانت تابعة لمالييتوا تانومافيلي اللول تحاصرو قوة كبر منهوم، واللي كانت تابعة لماتاآفا يوسيفو. الدعم ديال مالييتوا كان جاي من عند ربعة ديال لپاريخات دلحرب بريطانية وميريكانية. من مورا بزاف دليام اللي كانت فيها مقاتلة وشابكة حرب، التوار اللي كانو معا يوسيفو خسرو. لبحرية ديال لميريكان كاتقصف بسلاح بحري قريب من أپيا فمارس 1899 ناس ديال صاموا ولعسكر ديال لميريكان اللي داعمهوم ؤطيل طيڤولي ف1896، واللي كان مقر ديال لعسكر لميريكاني وقت لحيصار Mains, P. John; McCarty, Louis Philippe (1906). The Statistician and Economist: Volume 23. pg. 249


لبودية، ولا دين لبودية، هي ديانة هندية، محسوبة من الديانات لكبار ف لعالم. هي الرابعة من جيهت الناس اللي تيآمنو بيها ف لعالم (مورا لمسيحية و لإسلام و لهندوسية). تقريبا 520 مليون واحد ف لعالم تيقولو على راسهم باللي هوما بوديين. لبودية تسمّات على سميت لمؤسس ديالها سيدارتا ݣاوتاما، لي تلقب ب بودا بمعنى داك لي شاف نّور، اللي كان واحد السيد لاباس عليه عاش ف لهند ف لقرن لخامس قبل لميلاد، و سمح ف كلشي باش يولي فيلسوف، و يحاول يفكر ف لمشاكل ديال لعيشة و لموت. لأفكار و النصائح ديال لبودا تجمعو من بعد و كانو هوما السّاس ديال الدين د لبودية، اللي خرج من لهند و ولاّ دين كبير ف بزاف د لبلدان د آسيا. 520 مليون شخص يحتفلون بـ عيد النيرفانا .. هل سمعت عنه؟ - اليوم السابع (2020)


جبل لكست (بتشلحيت: ⴰⴷⵔⴰⵔ ⵏ ⵍⴽⵙⵜ أدرار ن لكست؛ بلعربية: جبل لكست) هو جبل كاينا ف الطرف الشرقي ديال لأطلس الصغير ف لمغريب. أفا ن تمزݣاديوين لي هو لقمة ديال هاد جبل كايوصل لعلو ديالو 2359 متر، وهي الراس لعالي ݣاع ف لمينطاقة و وحدة من الريوس لعاليين تاوع جبال لأطلس الصغير ف لجانوب دلمغريب. جبل لكست بعيد واحد 9.82 كيلوميطر جيهة الشمال لغربي ديال مدينة تافراوت. كاين هاد الجبل بين لقبايل ديال شتوكة ف الشمال ، ولقبايل ديال أملن ف لجانوب، هادشي فلوصط ديال سلسلة جبال لأطلس الصغير لغربي. من جيهة لجانوب، كانلقاو دواور لي تابعين لأملن هوما دواور تقليديين قدام ديال الشلوح. هاد لواحة ديال أملن هي لي كاتفرق جبل لكست على لأراضي دياول الصحرا. كاتعتبر لمجموعة جبل لكست وحدة من لمناطيق ديال التسلق ف جبال لأطلس الصغير. أما من جيهة الشمال كانلقاو دواور ديال تودما و آيت صواب و إداوݣنضيف. من غير لعلو ديالو لكبير، هاد جبل معروف حتى بواحد لبلاصا فيه كاتبان بحالا شي سبع منحوت فيها، ولكن ماشي ديما كايبان. يقدر هاد "السبع" يتشاف من جيهة واحة أملن و كايبان حتى من مدينة تافراوت ف لعشية منين كاتكون الشمش لفوق.


حسنية لازاري وجدة هي فرقة مغريبية من مدينة وجدة. تأسسات فـ2000، وكتلعب فتيران أنݣاد اللي كيهز 1000 مشجع. لپروفيل دلفرقة فالسيت ديال كووورة


مولودية طرفاية هي فرقة مغريبية من مدينة طرفاية. تأسسات فـ2005، وكتلعب فالتيران لبلدي د طرفاية اللي كيهز 1000 مشجع. لپروفيل دلفرقة فالسيت ديال كووورة


بوريس نيكولايڤيتش ييلتسين (ب رّوسية Борис Николаевич Ельцин) (تولد ف 1 فبراير 1931 - مات ف 23 أبريل 2007 ف موسكو) كان سياسي سوڤييتي وروسي. كان هو أول رايس ديال لفيديرالية د روسيا من 1991 ل 1999. ييلتسين كان عضو د لحزب الشيوعي السوڤييتي من 1961 ل 1990، و تعرف ف 1987 ملّي كان أول واحد قدم لإستقالة ديالو من لمكتب السياسي د لحزب. لوقت اللي حكم فيها ييلتسين روسيا كانت صعيبة، تحولات فيها لبلاد من الشيوعة لليبيرالية، و دازت من أزمة قتصادية وبزاف د لحروب (جوج حروب ف الشيشان، و حرب ف داڭستان). ف ديك لوقيتة نيت، ستاغلو عدد قليل د لبزناسة لفرصة باش يربحو بزاف د لفلوس، و تعرفو بسميت "لأوليڭارش". هؤلاء هم "صانعو القيصر" الأقوياء في روسيا (ملف) - عربي 21 (2020)


لكونفيديرالية د كورة ف أمريكا الشمالية ولوسطانية ولكاريبي (بالنݣليزية: Confederation of North, Central America and Caribbean Association Football، بلفرانساوية: Confédération de football d'Amérique du Nord, d'Amérique centrale et des Caraïbes) أولّا CONCACAF هي وحدة من بين ستة ديال لمنضامات اللي داخلين تحت الرياسة د لفيفا فأمريكا الشمالية. هاد لكونفيديرالية داخل فيها 41 دولة واللي لأغلبية ديالهوم فأمريكا الشمالية. تأسسات هاد لكونفيديرالية نهار 18 شتنبر 1961 ف ميكسيكو، واللي أسسوها هوما كانادا، كوسطاريكا، كوبا، الصالڤادور، ݣواطيمالا، هايتي، هوندوراس، لميكسيك، نيكاراݣوا، پاناما، سورينام، لميريكان وكوراساو. ليوما لمقر ديالها كاين ف ميامي، لعاصيمة ديال فلوريدا، وكايترأسو لكانادي ڤيكطور مونطالياني من ماي 2016. N/A: مايقدرش يدخل، ماكاينش أولا ماكاينش جواب. عضو كامل ديال لكونكاكاف ولاكين ماشي عضو ديال لفيفا. كيفاش كايتّقرا لجدوال 1st – بطل 2nd – وصيف  3rd  – تالت 4th – رابع QF – ربع لفينال R16 – تمن النهائي (من 1986: خروج لمغلوب ب 16 فرقة) GS – سطاج لمجموعات (فكاس لعالم 1950، 1974، 1978 و 1982، واللي كان فيهوم جوج سطاجات دلمجموعات، GS كاتعني السطاج اللول) 1S – دور خروج لمغلوب اللول (كاس لعالم 1934–1938 فاش كان دوار د لميطشان لفاصلين)  •  – ماتأهلش  ×  – مادخلش / نساحب / تّمنع     – مضايفين STATUTES OF THE CONFEDERATION OF NORTH, CENTRAL AMERICA AND CARIBBEAN ASSOCIATION FOOTBALL.


عبد المجيد ضّولمي (خلاق ف دّار لبيضا ف 20 غشت 1953 و مات ف دّار لبيضا ف 27 جويي 2017) كوايري مغربي كان تايلعب مدافع أوسط (ليبيرو) ولا ف لوسط دّفاعي. دوز أغلبية لكاريير ديالو مع رّاجا، لّي لعب معاها 568 ماتش رسمي، و لعب 140 ماتش دولي مع لمونتاخاب لوطني لمغريبي. هو من أحسن لّعايبية لّي دازو ف تاريخ لكورة لمغريبية و كان معروف ب تامعلميت ديالو ف لوسط و ب رّوح رّياضية لعالية ديالو. ضّولمي كان معروف ب لقب "لمايسترو" و "الأستاذ". ف 1992 عطاتو ليونيسكو جائزة "اللعب النظيف" لّي جازات ضّولمي على شّخصية لميتالية ديالو لمعروفة ب لمعقول و لحتيرام لّي كان كايبينو ف لّعب ديالو ولّي خلاه لعايبي محبوب و محترم بزاف من عند لّعايبية لّي لعبو معاه ولا ضدو. ضّولمي مع لمونتاخاب ربح كاس إفريقيا 1976 و لميدالية دهبية د ألعاب لبحر لمتوسط ف 1983. معا رّاجا ربح يالاه 3 د لكيسان د لعرش و عمرو ما ربح معاهوم لبوطولا. ماتشات : 140 أول ماتش دولي : 17 فبراير 1973 ضد سّينيݣال عدد لبيوتا: 1 لمشاركات ف كأس لعالم : 1986 4 لمشاركات ف كأس إفريقيا للأمم : 1976، 1978، 1986، 1988.


إلياس إميليان شاعر، تولد ف 30 أكتوبر 1997 ف أنتويرپ، هو كوايري مغريبي كيلعب ف لهجوم معا لفرقة د كوينز پارك راينجرز ف نݣليز. تولد شاعر ف أنتويرپ ف بلجيكا من بو مغريبي ؤ أم پولونية. بدا شاعر لكاريير ديالو ف لكاطيݣوري د صغار معا لييرس. ؤ داز حتا من لأكاديمية د كلوب بروج ؤ جي إم جي أكاديمي بيلجيوم. دار لبدية لحتيرافية ديالو معا لييرس، ؤ ف عمرو 17 لعام، ف دوزيام سيري د بلجيكا ف 9 غشت 2015 ملي دخل ف دقيقة 76 ضد كوكسيد ف لماتش لي سالا ب تعادول 1 ل 1. موراها ب شهر، ف 9 شتنبر 2015 دخل أول مرة رسمي معا فرقتو ف لماتش ضد سيركل بروج لي لعب فيه 90 دقيقة كاملة ؤ خسروه ب 3 ل 2. ف يناير 2017، مشا شاعر يدير طيست ف لفرقة د كوينز پارك راينجرز لي كاتلعب ف تشامپونشيپ (درجة تانية د نݣليز). ف لفترة د طيست، ماركا بيت معا لفرقة د قل من 23 عام ضد بورنموت ف لماتش لي ربحوه ب 3 ل 1. موراها سنا معا كوينز پارك ف خطرة ف 31 يناير 2017. شاعر زادوه ف لكاطيݣوري د تطوير نخبة ؤ دوز لكمالة د لموسم 2016-17 معا لفرقة د قل من 23 عام.


شّتوة ؤلا فصل شّتا هيّا وحدة من لفصول ديال لعام رّبعة. شّتوة كاتجي قبل من رّبيع، ؤ قبل منها كيجي لخريف. شّتوة كاتبدا ف 22 دجنبر ف نّص شّمالي د لأرض (21 يونيو ف نّص لجانوبي د لأرض)، ؤ هوّا أبرد فترة ف لعام ف جميع لمناطق د لأرض منغير لمناطق سّتيوائية. كاتكون فيه أقصر مدة ديال نّهار، ؤ أطول مدة ديال لّيل، ؤ كيبقا نّهار كيطوال ؤ لّيل كيقصار كل يوم حتا كيوصل فصل رّبيع ف 20 ؤلا 21 مارس ف نّص شّمالي د لأرض (22 ؤلا 23 شتنبر ف نّص لجانوبي د لأرض). فاش كاتكون شّتوة ف نّص شّمالي ؤلا لجانوبي د لأرض، كيكون صّيف ف نّص لاخور. ف تّقافة لفارسية، كيحتافلو ب أقصر نهار ف لعام لي كيجي ف 20، 21 ؤلا 22 دجنبر، ف حتيفال قديم سميتو يالضا، ؤ لي ف لأصل كان حتيفال ب لميلاد ديال ميثرا، رّب ديال شّعا ؤ شّمش ف دّيانة زّاراديشتية، حيت من داك ليوم كيبدا نّهار يطوال، ؤ كيمتّل نّتيصار ديال ضّو علا ضّلام. "موسوعة بريطانيكا، شّتوة" (بنڭليزية). "The Eve of the Birth of Mithra, the Sun God" (بنڭليزية).


يناير فبراير مارس أبريل ماي يونيو يوليوز غشت شتنبر أكتوبر نونبر دجنبر غشت هوّا شّهر تّامن ف تّقويم لݣريݣوري، ؤ مرتابط ب فصل صّيف ف نّص شّمالي د لأرض، ؤ ب فصل شّتا ف نّص لجانوبي د لأرض، ؤ هوّا ضونك لموقابيل لفصلي ديال شهر فبراير.


جاڤا هوّا لونݣاج ستوني د لمستوى لعالي، مبني علا لكلاصات، لي تصاوب بحيت يكونو عندو أقل عاداد د تّيكاليات تّطبيقية. جاڤا لونݣاج ب تخدام عام، مديور باش يخلي لموبرميجين يطورو لكوض ديالهوم مرة وحدة، ؤ يعاودو يستعملوه ف أي پلاطفورم لي كاتقبل جاڤا، بلا مايعاود يتكومپيلا. تّطبيقات ديال جاڤا عادتن كيتكومپيلاو ل بايتكود، لي كيخدم ف أي ماكينة ڤيرتوالية د جاڤا (Java Virtual Machine ؤلا JVM) كيما كانت تّسطيرة د لورديناتور علاياش خدامة. سّانطاكس ديال جاڤا كاتشبه ل سّانطاكس ديال سّي ؤ سي++، ولاكين فيها عاداد قل ديال لوضايف د لمستوى نّازل. جاڤا هوّا لّونݣاج لّول لي عليه لقابول ف ݣيتهاب، سيرتو ب نّسبة ل تّطبيقات د لويب ب لموضيل كليان سيرڤور، ؤ تاني أكبر لونݣاج من حيت لعاداد د لمسوالات عليه ف سطاك ؤڤرفلو، ؤ رابع أكبر لونݣاج من حيت عاداد د لإعلانات د لخدامي ف لينكدين. لي ختارع جاڤا هوّا دجيمس ݣوصلين ف لكامبيانة د صان مايكروسيستمز (لي منبعد شراتها شّاريكة د ؤراكل)، ؤ صدر ب شكل رسمي ف 1995. وخا صدر ف لبدية ب ليصونص ملكاوية، جاڤا ولا ف ماي 2007 تحت ليصونص د ݣنو دجي پي إيل، لي مفتوحة ل لعموم.


31 ماي ؤلا نهار 31 شهر 5 هوّا نّهار نمرة 151 من تّقويم لميلادي (152 يلا كان لعام مكبّس). 1910: بدية/تأسيس ديال جنوب إفريقيا 2004: بدية/تأسيس ديال پيپا پيݣ


لأدارسة سلالة مغريبية عربية ديال الشرفة حكمو الشمال ديال لمغريب من عام 789 تال 921، تسماو لأدارسة على أول حاكم، لاِمام مولاي دريس لّول (حكم من 789 تال 791)، و لي هو ولد حفيد لحسن بن علي، ؤ كان واحد من ناس قلال لي نجاو من معراكة فخ لي بزاف د لأنصار د علي تقتلو فيها من طاراف لعباسيين. لأدارسة كانو هما أول دولة مغريبية إسلامية مستاقلة،[خاص شي عين/مصدر لهادشي] ولي تأسست على يد دريس لّول بدعم من لقبيلة لأمازيغية أورابا لي تزوج منها، و لعبات دور كبير بزاف ف تأسيس دولة لأدارسة. مولاي دريس تّاني لي خلف بّاه ؤ حكم من 803 تال 828، زاد وسّع دّولة لإدريسية، ولاكين ماقدرش يشد لمغريب كاملو. ف 808، دريس تّاني أسس مدينة فاس لي ولّات لمركز سّياسي ؤ رّوحاني د لمغريب. لأدارسة كانو لّولين لي دارو سيستيم د لحكم ف لمغريب خارج سّيستيم لقبلي لأمازيغي، ؤ مكوّن جزئيا من عرب، ؤ دخّلو لعربية ل شمال لمغريب. بعدما مات دريس تّاني، لمملكة ديالو تقسّمات بين ولادو ؤ ضعافت. ؤ تّقضا عليها ف مرة من طاراف لفاطيميين ؤ لأمويين د لأندلوس. آخر حاكم إدريسي مات محبوس عند لأمويين ف قورطوبا ف عام 985.


لموحدين ؤلا إموحيدن (لأمازيغية : ⵉⵎⵡⵃⴷⵉⵢⵏ - Imweḥdiyen) هما سلالة أمازيغية مصمودية غا يأسسو لإمبراطورية لموحدية، بزعامة بن تومرت (لأمازيغية : ⵓ ⵜⵓⵎⴰⵔⵜ)، غاتكون لعاصمة ديالهم هي مراكش من بعد ما غلبو لمرابطين عام 1146، ؤ غادي اتوسعو علا لمغريب د لوسط (لجزاير دابا) و إفريقية (ليبيا ؤ تونس دابا)، ؤ يحكمو لأندلس (صبانيا ؤ لبرطقيز دابا)، ؤ يقاومو لقشتاليين، ويتبتو لوجود لموري ف إبيريا من بعد ما طييحو مملكة أراݣون ؤ ناڤارا. دخلو تلمسان ؤ وهران ف لمغريب د لوسط عام 1144. لإمبراطورية لموحدية غادي تاخد ݣاع لبلايص لي بقاو ف لمغريب. لموحدين غاديين يدخلو لمدينة جزاير عام 1153. فعام 1160، لموحدين غايدخلو على إفريقية ؤ شرق إقليم طرابلس (ليبيا دابا) ؤ رجعو لمهدية ؤ جزيرة جربة (تونس دابا) ؤ ݣاع سواحل إفريقية من نورمان. وخا لقسوحية ديال لإصلاحات دلموحدين؛ لإنتاج لأدبي بقا مستمر، ؤ لجاميعات دلموحدين بقاو كيقريو لمعرفة د لعولما لمغاربة ؤ لأندلسين ؤ لكتوبة ديال ليونانين ؤ رومان. ف لعهد دلموحدين بانو بزاف ت لعولما ؤلأدابا، بحال بن روشد، حفصة بنت لحاج لركونية، بن طوفيل، بن زوهر، بن لعبار، بن عميرة، ؤ بزاف ت لفلاسفة ؤ لعولما لخرين.


لمرابطين ؤلا إمورابظن (ب لأمازيغية : ⵉⵎⵔⴰⴱⴹⵏ) هي طاسيلة أمازيغية صنهاجية حكمات لمغريب ؤ أسسات ليمبراطورية لمرابطية، بانت من واحد لحركة اصلاحية اسلامية لي رجعات تجمع بين لقبايل صنهاجية لي غاتولي تسيطر علا طرق تيجارية، ؤ لي غتبدا كاتوسع جيهة شمال، حتا ولات من ليمبراطوريات لكبار لي دازو فتاريخ لمغريب لي كانت كتحكم من لمملكة قشتالة فشمال تال واد سنيغال فلجنوب ؤ فشرق ف لأعماق د لصحرا لكبرى. من بين أشهر زوعما ديال لمرابطيا هو يوسف بن تاشفين لي غا يأسس مراكش ؤ يرجعها عاصمة بلاصت أغمات.


لهجة لعربية لمعيارية جديدة هي لهجة مشتقة من لغة لعربية لفصحا لكلاسيكية، وخدات بلاصتها فهاد زمان بحيت ولات كتستعمل فلمراسلات وصحافة وتعليم فشمال إفريقيا وشرق لأوسط.


شحال من تنضيم سياسي ديكلاراو الستيقلال ديالهوم ؤ بغاو يضبّرو ف عتيراف ديپلوماسي من المجتمع الدولي بلّي عندهوم سيادة بحكم القانون، ولكن ماشي كلشي عتارف بيهوم. غالبا هاد التنضيمات عندهوم سيطرة بحكم الواقع على الطريطوار ديالهوم. كاينين بحال هاد التنضيمات اللي كانو ف الماضي. كاين جوج ديال المبادئ التقليدية اللي كاتعطي إشارات على كيفاش شي دولة تقدر تولّي عندها سيادة بحكم القانون. النضرية التصريحية كاتعرّف الدولة بلّي راها شخص ف القانون الدولي إيلا وفّات هاد المعايير: طريطوار معروف سكّان دايمين حكومة قادّة تدخل ف علاقات معا دوّل اخرا. على حساب النضرية التصريحية، تادوّالت د شي تنضيم ما عندهاش علاقة ب لعتيراف ديال الدول لخرا. ؤ العكس معا النضرية التأسيسية، اللي كاتحسب شي تنضيم شخص ف القانون الدولي غير إيلا عتارفو بيهوم الدول اللي ديجا كاينين ف المجتمع الدولي. هاد التنضيمات اللي باقي ما ولّات دول كاتخدّم وحدة منهوم ولّا بجوج باش تبيّن الشرعية ديالها ف المطاليب ديالها، كاينين متلا اللي موفّيين الشروط التصريحية (عندهوم سيطرة بحكم الواقع على طرف من الطريطوار ديالهوم ولّا عليه كامل، عندهوم حكومة ؤ سكّان دايمين)، ولكن حتا دولة مامعتارفة بيهوم، هاد عدم-العتيراف هو غالبا نتيجة ديال نزاع معا دول اخرا اللي كاتدّعي بلّي هادوك الأراضي طرف منّها.


لغلاط ف كورة هوما فعايل كايديروهوم لكوايرية، واللي كايحددهوم لحكم باللي ماشي هوما هادوك وخاص يعطي عليهوم عقوبة. هاد لفعايل يقدرو يكونو غلاط أولا سلوك خايب أولّا بجوج على حساب أشنو وكيفاش وعلاش تدار. لغلاط والسلوك لخايب تدكرو فلقانون 15 ديال لقواعد د اللعبة. لغلط هو فعلة مازويناش واللي لحكم كايقرر باللي هي ضد لقواعد د اللعبة وكاتقطع اللعب فلماطش. كايتعاقب لغلط بضربط غلط (ممكين ݣاع پيلانتي) كاتعطى للفرقة لوخرة. لقانون 12 ديال لقواعد د اللعبة فيه ليستة محددة ديال لفعايل اللي يقدرو يكونو غلاط. لخرق ديال واحد من لقواعد كايكون غلط فاش كايتحققو فيه هاد الشروط كاملين: كايديرو كوايري (ماشي شونجمو) كايطرا ف التيران كايطرا فاش كاتكون لكورة كورة برا التيران تدار ضد كوايري آخور (فاش كايكون غلط ديال لقيوس والسلوك مابين لكوايرية) السلوك لخايب هو أي سلوك من عند أي لعّاب اللي كايحددو لحكم باللي ماشي مزيان واللي كايعاقب عليه بكارطة صفرة ولّا حمرة. السلوك لخايب ماشي بحال لغلط: السلوك لخايب يقدر يطرا فأي وقت (واخا تكون لكورة برّا التيران، بين لميطات وقبل ومورا لماطش) وفأي بلاصة (حتى برّا لخطوط دالتيران)، لكوايرية وحتى اللعابة شونجمو يقدو يتعاقبو عليه.


يناير فبراير مارس أبريل ماي يونيو يوليوز غشت شتنبر أكتوبر نونبر دجنبر أبريل هوّا شّهر رّابع ف تّقويم لݣريݣوري، ؤ مرتابط ب فصل رّبيع ف نّص شّمالي د لأرض، ؤ ب فصل لخريف ف نّص لجانوبي د لأرض، ؤ هوّا ضونك لموقابيل لفصلي ديال شهر أكتوبر.


سوس (بتشلحيت: ⵙⵓⵙ سوس و بلعربية: سوس الأقصى) هي منطقة تاريخية وثقافية وجغرافية ف المغريب ، ومقسمة على جوج جهات: جهة سوس ماسة و ݣلميم واد نون. تعرفات هاد لمنطقة بشجر ديال أرݣان (لي ولات من الرموز ديال سوس) و تا زعفران (فمنطقة تاليوين) بالإضافة انها كاتعتابر عاصمة ديال الشلوح. و هي مهد ديال سلالات المرابطين والموحدين والسعديين و حتى مملكة تازروالت فواحد لوقيتا. سوس منطقة زراعية تجارية وسياحية موهيما بزاف فلمغريب. كاتساهم زراعة الحدائق، لي كايتقاسمها المزارع لكبيرة و لمنتجين الصغار ، ف التنمية الاقتصادية ديال لمنطقة. سهل سوس لي هو واحد المنطقة كاينا ف واحد السهل ف الجنوب د الأطلس لكبير و ف الغرب د الأطلس الصغير بوحدو كاينتج 40٪ من الموالح المغربية و 60٪ من لإنتاج ديال لخضرا. كانت سوس تاريخيا طريق ديال التجار لي كايجيو ولا لي غادين لصحرى. كانت سوس ديما من المناطق اللي الفلاحة فيها مزيانا. تعرفات من القرن 11 بالزراعة والتصدير ديال الزيتون و السكر. سوس تعرفات بزاف ف القرن 17 ملي كانت واحد المملكة ف تازروالت اللي خلات المنطقة مستقلة وشادا ف بزاف ديال التجارة د الدهب ف الصحرا. كانو تايبيعو حتا السكر ل التجار من لبرتغال وهولاندا والنݣليز.


تيزوس (ب نّݣليزية Tezos، رّمز ꜩ، تّيكر XTZ) ريزو ديال لبلوكتشيين مبني علا لپيرتوپير، ب مصدر محلول تختارعات ف 03 غشت 2014 من طرف آرثر ؤ كاثلين برايتمان. تيزوس مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية، تّطوير ديالها دّار ب لّونݣاج ؤكامل، مطلوقة ب ترخيص د إم آي تي ؤ خدات لإلهام ديالها من زيكاش، إيثيريوم ؤ مونيرو. لبيع ؤ شّرا ديال هاد لعملة كيطرا ف سيتات بحال باينانس، كوينبييز ؤ كراكن. "تيزوس" (بنڭليزية).


تاليليت جماعة ترابية قروية كاينة ف إقليم/عمالة دّريوش، جهة الشرق، ساكنين فيها 5208 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 51,8% نسبة سّكان لّي قاريين فوق تّانوي (تانوي و جامعة): 4,6% نسبة نّاس نّشيطين (لّي يقدرو يخدمو): 39,5% نسبة لبطالة (نّاس لّي ما خدامينش و تايقلبو على خدمة): 32,9% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):25% RGPH 2014 - Site HCP


دار لكبداني جماعة ترابية قروية كاينة ف إقليم/عمالة دّريوش، جهة الشرق، ساكنين فيها 9911 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 39,7% نسبة سّكان لّي قاريين فوق تّانوي (تانوي و جامعة): 8,6% نسبة نّاس نّشيطين (لّي يقدرو يخدمو): 37,2% نسبة لبطالة (نّاس لّي ما خدامينش و تايقلبو على خدمة): 25,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 7,6% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):48,8% RGPH 2014 - Site HCP


شاروخان، و سميتو كاتكتب ب لأوردو شاه روخ خان (خلاق ف 2 نونبر 1965 ف ديلهي - لهيند)، ممتل و منتج د سّينيما هيندي. هو من أكبر و أشهر لممتلين ف تاريخ السينيما لهندية. شاروخان مسلم و كبر ف عائيلة من الطبقة لمتوسطة ف لعاصمة د لهند. قرا لقتيصاد و التواصل ف الجامعة و فيها بدا كايلعب ف فراقي د لمسرح. بدا التمتيل ف مسلسلات د التلفزة و بان فيهوم، الشي اللي خلا منتجين ف بومباي (لعاصمة د السينما ف لهند) يعيطوليه باش يلعب أفلام ف السينيما. أول فيلم لعب فيه كان ديڤانا ف 1992 اللي حقق نجاح كبير و خدا بيه جائزة أحسن ممتل طالع. ف ظرف عوام قليلة، قدر شاروخان يولي أكبر نجم ف بوليود و وصلات الشهرة ديالو ل بلدان آخرا ف لعالم و ب الدات ف الدول لعربية. لأدوار اللولة ديالو كانت مختالفة على لأدوار اللي تعرف بيها من بعد: كان كايلعب بزاف أدوار ديال لبطل لخايب/الشرير بحال ف لفيلم د رام جاني. من بعد رسخ النمط ديال البطل لمحبوب عند لجمهور و قدر يبان ب شكل مختالف ف كل فيلم واخا لعدد لكتير د لأفلام اللي متل.


لمرّيخ أولا لكوكب لحمر أولا مارس (الرمز: ) هو لكوكب الرابع من ناحيت لبعد علا الشمش فالنضام الشمسي، وهو من الكواكب الصخرية لي كيشبهو ل لأرض من الناحية د الصخور لي كي كونوها. القطر ديال لمرًيخ هو 6800 كلم. فبزاف د اللغات لأوروپية، السمية د لمريخ هي مارس، اللي هي السًمية د لإله د لحرب د الرومان. ف 2018 كتاشفو لعلماء ضاية مجمًدة تحت من لأرض فلمريخ، و بداو تيفكًرو فلإمكانية ديال يكون لما موجود ف لمريخ،و هادي لخطوة اللًولا لا بغاو الناس يعيشو فيه ف لمستقبل. مارس تقريبا عندو نص لحجم ديال لأرض، بمساحة سطح شوي قل من لمساحة كاملة ديال لأرض نّاشفة. مارس عندو كتافة قل من لأرض، بحجم تقريبا 15% ديال لأرض و بكتلة 11% ديال لأرض، شّي لي كايعطي 38% ديال لجادبية ديال سطح لأرض. سباب لمظهر لحمر-ليموني ديال سطح لمرّيخي هو تلاتي أوكسيد لحديد، ولا صّدا. علماء: الجاذبية ستدمر أكبر قمريْ المريخ - الجزيرة (2015) اكتشاف أول بحيرة جوفية شاسعة من المياه السائلة في المريخ - فرونس 24 (2018) Williams, David (2018). "Mars Fact Sheet". Peplow, Mark (6 ماي 2004).


الصبليونية ؤلاً لقشتالية, هي واحد اللوغة لاتينية من الأسرة الهندو-أوروپية. الأصل ديالها هو الدارجة د اللاتينية اللي كانت تاتهضر فلمنطقة د قشتالة, فالشمال د صبانيا. على حساب الإحصائيات د 2019, كاين 483 مليون واحد فالعالم اللي اللوغة لم ديالو هي الصبليونية, وفلمجموع تقريبا 580 مليون واحد تيهضرو الصبليونية يا إما كلوغة أم, ولا تعلموها من بعد. كاين بزاف د لبلدان من غير صبانيا اللي فيها الصبليونية لوغة رسمية, حيث صبانيا استعمرات بزاف د لبلايص فلعالم وكانت تاتفرض اللوغة ديالها عليهم. من لبلدان اللي فيها الصبلوينية رسمية كاين صبانيا ولأغلبية د لبلدان د أمريكا اللاتينية و غينيا ليستوائية. على حساب فريدة لوداية, السفيرة د لمغريب فكولومبيا, كاين تقريبا 7 د لمليون د لمغاربة اللي تيهضرو الصبليونية. لفرانساوية لينݣليزية لإحصائيات د 2019 دلمعهد د سيرفانطيس لقاء د فريدة لوداية مع جريدة إل تييمپو لكولومبية


لإسلام ولاً ليسلام، هو واحد الدين براهيمي، أو كيما كايسميوه لي كايهدرو بلعربية سماوي، توحيدي، تيقول باللي كاين رب واحد ف لوجود هو الله، و عندو رسول ديالو هو محمد. لي عاش فلقرن سابع ديال لميلاد . لإسلام هو دين زّاوج ف لعالم من حيت شحال من واحد متبًعو، واللي عددهم تقريبا حسب لإحصائيات ديال 2020 تقريبًا واحد 1.9 مليار مسلم فلعالم (24.8 من ناس د لعالم). الناس اللي متبعين لإسلام تيتسمًاو مسلمين، وهوما أغلبية د السكان ف 49 بلاد. لكتاب لمقدًس فلإسلام هو لقرآن، و اللي تيآمنو لمسلمين باللي هو لهضرة د الله اللي تنزلات على النبي محمد باش يقولها للناس. بدا لإسلام فلقرن 7 ميلادي فمكة، و معا لقرن 8 ميلادي، لخلافة لأموية توسعات من إيبيريا ولا لأندلس فلغرب تال واد السند فشّرق. لعصر ذّهبي د لإسلام كايشير لواحد لحقبة لي تقليديا كاتبدا من لقرن 8 للقرن 13 ميلادي، فلوقيتة د لخلافة لعبّاسية، منين كان لأغلبية د لعالم لي تاريخيا كان إسلامي كان كايعيش ازدهار علمي واقتصادي وثقافي. لإسلام عنده خمس اركان؛ و اللي هما: الشهادة و الصلا و الزكا و صوم رمضان و الحج (يلا كانت عند الواحد الصحة والفلوس ليه).


1Q84 (ولا 1984، و هاد سّمية لعب ب لحروف حيت كيو Q هي كيفاش كايتقرا رقم تسعود ب جّاپونيّة) هي ريواية د لكاتب جّاپوني هاروكي موراكامي كانت خرجات ف تلاتة د لأجزاء بين 2009 و 2010. كانت عرفات نجاح كبير بحيت تباعت منّها مليون نسخة غير ف شّهر لّول فاش خرجات و غير ف جّاپون بوحدها. 1Q84 فيها تلميح ل رّيواية د جورج أورويل 1984، لّي كانت كاتصوّر واحد دّيسطوپيا كاتجري ف 1984، و هو نفس لعام لّي كاتدور فيه لقصّة د رّيواية د موراكامي. لعالم ديال 1Q84 حتّا هو مبدّل، بلا ما يوصل ل دّرجة د دّيسطوپيا، بحال يلا موازي ل لعالم ديالنا و مبدّلة فيه تفاصيل صغيرة (بحال أنو عندو جوج د لأقمار و سّبع لّي كاين ف لّوݣو د شركة طّاليانية د لمحروقات إيني مقلوب). لخو لكبير (Big Brother) لّي كاين ف رّيواية د أورويل تّا هو حاضر والاكين ب شكل مختالف: كاينين واحد لمخلوقات فوقطبيعية لّي سميتهوم "نّاس صّغار" (Little People) لّي كايوسوسو ل نّاس بلا ما يعيقو بيهوم و مرتابطين ب واحد طّايفة ديال ليمن لمتطرّف جّاپونيّ سميتهوم "لّوالا".


روبيرطو بادجيو (بالطاليانية: Roberto Baggio)، (تولد ف 18 فبراير 1967 ف كالدونيو) لعّاب د لكورة طالياني قديم، كان تيلعب ف لهجوم. بزاف تيعتابرو بادجيو أحسن كوايري ف التاريخ ديال الطاليان، و واحد من أحسن اللعابة اللي لعبو ف التسعينات. ف 1993، ربح بادجيو لكرة الذهبية و كان هو اللعاب د لعام بالنسبة ل فيفا. ف 1999، تختار بادجو ما بين 100 أحسن لعّاب ديال لقرن لعشرين. بادجيو لعب كاس لعالم تلاتة د لمرّات مع الطاليان (1990، 1994 و 1998)، و أحسن نتيجة دار كان ملّي وصل مع بلادو للنهاية ف 1994، و لكن خسرو ب پيلانتيات مع لبريزيل. بادجيو كان ضيّع پيلانتي ف هاداك لماتش، و تشهرات بزّاف هاديك اللقطة من بعد، و سمّاها: "أكفس لحظة ف حياتو". بادجيو عندو الرقم لقياسي د أكبر عدد د لبيوتا مع لمنتخب ديال الطاليان ف كاس لعالم، و هو 9 ديال لبيوتا. روبيرتو باجيو - قصة حياة روبيرتو باجيو أفضل لاعب كرة قدم في تاريخ إيطاليا - نجومي (2017) فيفا يحتفل بعيد ميلاد أسطورة إيطاليا روبرتو باجيو - اليوم السابع (2020)


بوطولا 1 د2021-2022 هي لبوطولا رقم 66 فالدوري ديال بوطولا 1. ويمكن تعتابر أيضا لبوطولا رقم 11 فالترتيب الجديد ديال لهيكلة لهرمية دلبوطولات ديال كورة فلمغريب. الوداد البيضاوي هي اللي ربحات النوسخة اللي فاتت، واللي هي موسم 2020-2021. الشباب الرياضي السالمي وأولمبيك خريبݣة دخلو لهاد لبوطولة من مورا ما كانو كايقصرو فبوطولا 2 د 2020-21. هاد لبوطولة غادي تبدا ف 10 شتنبر 2021. التاريخ اللي غاتسالي فيه لبوطولا هادي هو صيف 2022. 1. ^ ف ضهر ديال تيشورت. 2. ^ ف لكمام. 3. ^ ف شورط. لحوايج ديال لحكّام كاتصاوبهوم پوما. تحدّت لميتشان اللي تلعبات فـ 6 مارس 2022. لمصدر: frmf.ma لقواعيد ديال التصنيف: 1) النقاط، 2a) فرق لأهداف الراس بالراس إلا كانو جوج فراقي عندهوم نفس النقطة، 2b) فرق لأهداف إلا كانو كتر من جوج دلفراقي عندهوم نفس النقطة، 3) شحال دالرباح، 4) شحال دلأهداف سجلو، 5) ميطشان دالسد بين لفراقي لمعنيين. تحديت للميتشان اللي تلعبات فـ 6 مارس 2022. مصدر: goalzz.com اللوان: الزرق: ربحات لفرقة اللي مضايفة • الصفر: تعادول • لحمر: ربحات لفرقة الضيف بالنسبة للميتشان الجايين كاتبيّن "a" باللي كاينة أرتيكل على لماتش هاد لجدوال كايستف لفراقي على حساب الترتيب ديالهوم من مورا كولا دورة.


هوّا لحسن بن محمد لوزان لفاسي ؤ تعرف عند لوروپيين ب "ليو أفريكانوس" حيت عاش واحد لوقيتة من عمرو فالطاليان و كان كايقري لعربية لرجال الدين الرومان، كايتنسب للقبيلة الأمازيغية د أيت زيان الزناتية فالسلسلة ديال جبال الريف، تزاد فغرناطة جوايه 1495م. هوّا واحد لكشايفي ؤ رحّال ؤ ديپلوماسي مغريبي صال وجال فشمال يفريقيا ؤ خدا الشنعة بكناشو لمعروف ديال "وصف إفريقيا" واللي فيه وصف بالضيطاي شعوبا ديالها دوا فيه على معيشتهوم،قبايلهوم،طباعهوم، لباسهوم ، ماكلتهوم، حوايجهوم، قتيصادهوم، شغالاتهوم ، ؤ دوا حتا على التاريخ ؤ لجغرافيا ديال دوك لبلايص .ؤ اللي موهيم هوّا، هضر فهاد لكتاب بالتفصيل على بلاد لمغريب ؤلوضعية ديالها فلبدية دلقرن سطاش هادشي اللي كايخلي كتابو واحد لمرجع ناضي للناس اللي بغاو يقراو على التاريخ ديال هاد لبلاد.


ليامان، و لاّ ليمن، رسميا لجمورية د ليامان هي بلاد جات ف لغرب د آسيا، و بالضبط ف لجنوب لغربي ديال شبه لجزيرة لعربية. تاتحدّها من الشمال السعودية، من الشرق سلطنة عومان، من لغرب لبحر لحمر، و من لجنوب لبحر د لعرب. ليامان عندها كتر من 200 جزيرة ف لبحر لحمر و لبحر د لعرب، أكبر وحدا فيهم هي لجزيرة د "سقطرى". ليامان بلاد عندها تاريخ قديم بزاف. من لبلدان لمعروفة اللي كانت فيها كانت سبأ و حضرموت و حُمير. كانت من أول لبلايص اللي دخل ليها لإسلام (ف لقرن السابع)، و من موراها حكموها بزاف د لبلدان تال لعام 1800 فين تقاسماتها الدولة لعتمانية (ف الشمال) و بريطانيا (ف لجنوب). الشمال ستاقل عام 1918 و ولاّ هو لجمهورية لعربية ليمنية، و لجنوب ستاقل ف 1967 و سمّا راسو جمهورية ليمن الديموقراطية الشعبية. نهار 22 ماي 1990، تجمعو الشمال و لجنوب بجوج، و ولاّو هوما لجمهورية د ليامان. تيسكنو ف ليامان تقريبا 28.5 مليون د الناس و لعاصمة ديالها هي صنعاء. من 2015، و بسباب لحرب اللي ف لبلاد، ماشي كلشي كيعتارف رسميا بصنعاء، و كاين فرقة كيقولو باللي لعاصمة ديالهم هي عدن.


عبد الله بن سماعيل هو سلطان للي حكم المغريب شي 6 د لمرات كان جزء من الصراع لي ناض على العرش من بعد الموت د مولاي اسماعيل. الفترة د الحكم جيالو لخرة هي ما بين 1748 و 1757. كانت هي بداية الاستقرار خصوصا ف عهد ولدو محمد تّالت.


لأرض (الرمز: ) هي ثالث كوكب ف لمجموعة الشمسية و هي لكوكب اللي كانعيشو فيه. كنرمزوا للأرض بدوارة وفيها زائيد. الأرض هي الكوكب الثالث من ناحية البعد على الشمش، قبل منها كاين عطارد و ڤينوس، أما من وراهم فكاين لمريخ، لمشتري، زحل، أورانوس، ؤ نيپتون، ؤ پلوطو للي مابقاش محسوب كوكب ف لمجموعة شمسية ف 2006. تكونات الأرض هادي 4.54 مليار عام تقريبا، وبانت عليها الحياة غير في 3.8 مليار عام الآخرة، كوكب الأرض هو الكوكب الوحيد للي فيه الحياة في المجموعة الشمسية على حسب المعلومات للي عند العلماء دابا، حيت هو بوحدو للي فيه الأوكسيجين و الما و الغلاف الجوي وبزاف ديال الحوايج للي تتعاون باش تكون الحياة في الأرض. لأرض كاينا فلمجموعة شّمسية للي حتاهي كاينة مع بزاف بحالها باش تيكَوْنوا مجرة سميتها درب التبانة للي كبيرة بزاف، , في اللول كانت الأرض قارة وحدة سميتها پانجيا "Panjya/Pangaea" ومن بعد تفارقو ولاو سبعة ديال لقارات كيفما كاينين دابا للي هوما: آسيا إفريقيا أوروپا أمريكا شمالية أمريكا لجنوبية أوقيانوسيا / ؤسطراليا أنطاركتيكا "نازا، شوفة عامة علا پلوطو" (بنڭليزية).


ماركو پولو (بالطاليانية: Marco Polo - تولد و مات ف ڤونيز - 15 شتنبر 1254 - 8 يناير 1324) كان تاجر، كاتب و مستكشف من ڤونيز اللي سافر ف الطريق ديال لحرير ف الشرق د آسيا. تعرف ماركو پولو ف التاريخ بلكتاب ديالو "لكتاب د لعجايب"، اللي تعرف تا ب "السّفرات د ماركو پولو". هاداك لكتاب (اللي تكتب جوايه لعام 1300)، تشهر بزاف ف أوروپا، و كان كيعاود على مونݣوليا و الشينوا و بزاف د لمدون ف الشرق د آسيا، و لعيشة فيهم. تولد ماركو پولو عام 1254 ف ڤونيز ف عائلة غنية د التجار. كانو ابّاه و عمّو هوما أول غربيين مشاو يبيعو و يشريو ف الطريق د لحرير ف الشينوا، و تعرّثو على قوبلاي خان، اللي كان أكبر ملك ف مونݣوليا، و كان لحفيد د جينكيز خان. ف 1270 رجع عمّو و ابّاه و عاودو على السفر ديالهم، و ف عام 1272 عاودو سافرو و مشا معاهم ماركو، اللي غادي يبقا 17 لعام تما قبل ما يعاود يرجع لبلادو.


رشيد شو هوا برنامج تلفزيوني كايتعرض على قناة دوزيم لعشية د كل جمعة و كايقدمو رشيد لعلالي و كاينتامي للبرامج التوك شو، كايجيب شخصيات مشهورا ف مجالات مختالفة بحال لفن والرياضا والسياسا باش يتحاور معاهم ويطرح عليهم أسئلة على مساراتهم لحياتية ولمهنية وحتى الشخصية و كايسولهم بعد لمرات بجدية و بعض لمرات بطابع كوميدي، و كايتعتابر برنامجو من أكتر برامج مشاهدا فتلفزة لمغربية وحاليا زاد واحد لفقرة جديدا ف لبرنامج ولا كايجيب دراري صغار و كايستاضفهم و هادشي قبل ما يعيط على الضيف و كايتحاور معاهم.


زيرو هوا فيلم مغربيي تمتل ف الدار لبيضا من كتابة و إخراج د نورالدين لخماري، تعرض لأول مرة ف 19 ديسمبر 2012 ف صالات لعرض لمغربية، من بطولا د يونس بواب، محمد مجد، عزيز داداس، و سعيد باي. وقايع لفيلم كاضور على واحد لبوليسي داخل سوق راسو كيعايطو عليه صحابو د لخدمة بـ"زيرو" حيتاش كايعتابروه واحد شخص عيان، زيرو كايعيش مع باه لي مكوشم فرجليه وكايبقا مقابلو ديما، وباه من نوع لقاصح و صعيب، دماغو عامر باللي هوا عصاكري و شارك فلمسيرة لخضرة و كايصدع ليه راسو بديك لهضرة. كاتبقا لمحنة د زيرو بحال هاكا تا كايتلاقا بواحد لمرا كاتقلب على بنتها لي موضرة ليها، ف غايحاول يعاونها ف تقلاب على بنتها تاغايكتاشف بواحد "لمافيا" حرايفية فستغلال لقاصيرات (قل من 18 لعام) فدعارة د لهاي كلاص، و لي غايخليه يتصدم فاش غايكتاشف بلي هاد لمافيا عندها علاقة مع شاف لكبار د لبوليس ف لكوميسيريا لي كايخدم فيها.


آكرا (ب توي: نكران - ب داݣباني: آنكارا - ب ݣا: ݣا ولا ݣاݣا) هي لعاصيمة ديال غانا و أكبر مدينة فيها. تيسكنو فيها شويا كتر من 2،5 مليون د الناس، و تقريبا 5 د لمليون د الناس إلا جمعناها مع النواحي ديالها. لمدينة جات ف لجنوب لغربي د لبلاد وتاطّل على لمحيط لأطلسي. فيها لأغلبية ديال لأنشطة لإقتصادية ديال لبلاد بحال لمالية و لإتصالات و الصناعة و لبني و لمركوب و الصيد. اللغة اللي كاتهضر ف لمنطقة د آكرا هي اللغة د ݣا، و لكن ماعندها تا وضع رسمي. اللغة الرسمية ف آكرا هي نفسها اللغة الرسمية ف لبلاد كاملة، و هي لينݣليزية. آكرا فيها مطار دولي (لمطار د كوطوكا) و هو أكبر مطار ف غانا، و لمطار الدولي لوحيد فيها (كيتخدّم للطيارات لمدنية و لعسكرية).


مارتشيكيا هي ضاية ف الشمال الشرقي د لمغريب. جات ملاصقة معا كورنيش د ناظور. لمعنى ديال سميت مارتشيكا هو لبحر الصغير بالصبنيولية، مكونة من Mar وتعني لبحر وChica وتعني لبنت ويرمزو للبنت بالصغر دايما.


ورشة د التحرير ولاّ إديتاثون (بلينݣليزية: Edit-a-thon) هو واحد النشاط كيدّار ف لمجتمعات أونلاين بحال لمجتمع ديال ويكيميديا. لهدف ديال هاد النشاط هو يتجمع الناس ويكتبو ويتعاونو بيناتهم. لإديتاتون تينفعو بزاف الناس اللي جداد حيت تما يقدرو يتعلمو و يسولو الناس لقدام اللي كيكونو عارفين بزاف د لحوايج على لموضوع.


فتح الناظور هي فرقة مغريبية من مدينة الناظور. تأسسات فـ1971، وكتلعب فالتيران لبلدي د ناضور اللي كيهز 2500 مشجع. ماعمر دات هاد الفرقة لبوطولا لوطنية لحتيرافية ولا كاس لعرش. لپروفيل دلفرقة فالسيت ديال كووورة


آيت باها جماعة ترابية حضرية كاينة في إقليم اشتوكة آيت باها، جهة سوس ماسة، ساكنين فيها 5668 نسمة، على حسب الإحصاء العام 2014. نسبة الأمية : 27,9% نسبة السكان اللي قاريين فوق الثانوي (ثانوي وجامعة): 14,1% نسبة الناس النشيطين (اللي يقدرو يخدمو): 42,5% سبة البطالة: 9,2% نسبة الناس اللي خدامين في الدولة (أو العاطلين اللي سبق ليهوم خدمو): 18,7% نسبة الناس اللي خدامين في القطاع الخاص (أو العاطلين اللي سبق ليهوم خدمو):31,7% RGPH 2014 - Site HCP


مولاي ادريس زرهون جماعة ترابية حضرية كاينة ف إقليم/عمالة مكناس، جهة فاس مكناس، ساكنين فيها 11610 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 25,7% نسبة سّكان لّي قاريين فوق تّانوي (تانوي و جامعة): 20,9% نسبة نّاس نّشيطين (لّي يقدرو يخدمو): 44,1% نسبة لبطالة (نّاس لّي ما خدامينش و تايقلبو على خدمة): 22,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 17,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):39% RGPH 2014 - Site HCP


عين لّوح جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 9666 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 44,7% نسبة سّكان لّي قاريين فوق تّانوي (تانوي و جامعة): 13% نسبة نّاس نّشيطين (لّي يقدرو يخدمو): 45% نسبة لبطالة (نّاس لّي ما خدامينش و تايقلبو على خدمة): 20,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,5% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):44,3% RGPH 2014 - Site HCP


تيمحضيت جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 10927 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 48,7% نسبة سّكان لّي قاريين فوق تّانوي (تانوي و جامعة): 8,3% نسبة نّاس نّشيطين (لّي يقدرو يخدمو): 48,3% نسبة لبطالة (نّاس لّي ما خدامينش و تايقلبو على خدمة): 5,1% نسبة نّاس اللي خدامين ف دّولة (ولا لعاطلين اللي سبق ليهوم خدمو): 5,6% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):38,9% RGPH 2014 - Site HCP


تاونات جماعة ترابية حضرية كاينة ف إقليم/عمالة تاونات، جهة فاس مكناس، ساكنين فيها 37608 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 26,3% نسبة سّكان لّي قاريين فوق تّانوي (تانوي و جامعة): 22,2% نسبة نّاس نّشيطين (لّي يقدرو يخدمو): 43,9% نسبة لبطالة (نّاس لّي ما خدامينش و تايقلبو على خدمة): 18,9% نسبة نّاس اللي خدامين ف دّولة (ولا لعاطلين اللي سبق ليهوم خدمو): 25,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):35,9% RGPH 2014 - Site HCP


مهدية جماعة ترابية حضرية كاينة ف إقليم/عمالة قنيطرة، جهة رّباط سلا قنيطرة، ساكنين فيها 28636 واحد، على حسب لإحصاء لعام 2014. هي معروفة بالمرسى جهة واد سبو ، و حدها الغابة المحمية سيدي بوغابة، و قصبة يعقوب المنصور. البحر ديالو معروف صحاب سورف و تزالق. نسبة لأمية (نّاس لّي ما كايعرفوش يقراو ولا يكتبو) : 21,6% نسبة سّكان لّي قاريين فوق تّانوي (تانوي و جامعة): 16,4% نسبة نّاس نّشيطين (لّي يقدرو يخدمو): 51,7% نسبة لبطالة (نّاس لّي ما خدامينش و تايقلبو على خدمة): 18,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 11,4% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):54,9% RGPH 2014 - Site HCP


سّويسي جماعة ترابية حضرية كاينة ف إقليم/عمالة رّباط، جهة رّباط سلا قنيطرة، ساكنين فيها 22675 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 14,3% نسبة سّكان لّي قاريين فوق تّانوي (تانوي و جامعة): 47,2% نسبة نّاس نّشيطين (لّي يقدرو يخدمو): 58% نسبة لبطالة (نّاس لّي ما خدامينش و تايقلبو على خدمة): 8,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 17,7% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):50,8% RGPH 2014 - Site HCP


حد كورت جماعة ترابية حضرية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 7819 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 32,1% نسبة سّكان لّي قاريين فوق تّانوي (تانوي و جامعة): 16,3% نسبة نّاس نّشيطين (لّي يقدرو يخدمو): 45,6% نسبة لبطالة (نّاس لّي ما خدامينش و تايقلبو على خدمة): 18,3% نسبة نّاس اللي خدامين ف دّولة : 17,2% نسبة نّاس اللي خدامين في لقطاع لخاص :39,3% RGPH 2014 - Site HCP


لمدينة لقديمة د تطوان هو أقدم تجمع عمراني كاين ف مدينة تطوان و اللي تبنات ضايرة على جبل درسة. لمدينة لقديمة ضاير بيها سور د 5 كلم و عندها سبعة د لبيبان. هاد لبيبان هوما اللي محددين لهندسة د الطرقان و الدروبا ديالها ب شكل كايربط بين البيبان السبعة و البلايص لمفتوحين اللي ف وسط لمدينة بحال الساحات و السواق. لمدينة لقديمة د تطوان فيها فنادق، زاويات و جوامع زيادة على حومات مسميين على حساب الصناعي اللي معروفة بيهوم. تطوان كانت من ديما عندها أهمية كبيرة ف التاريخ د لمغريب لإسلامي حيت كانت محطة ف التحركات بين لمغريب لإسلامي و لأندلس. من بعد ما سالا لوجود لإسلامي ف لأندلس، ولات مركز ديال لأندلسيين اللي لجؤو ل لمغريب و هادشي اللي عطا ل لمدينة روح أندلسية ف لمعمار و لبني ديالها. لمدينة لقديمة د تطوان واخا صغيرة ب لمقارنة مع مدون قدام د لمغريب غير هيا بقات محمية كتر منهوم من التأثيرات لعمرانية د لقرن لعشرين. لمدينة لقديمة د تطوان دخلات ل لّيستا د معاليم التراث العالمي د ليونيسكو ف 1997. باب ف الصور القديم سينيما سبانيول الزاوية ديال مولاي عبد القادر Médina de Tétouan (ancienne Titawin)


دمنات جماعة ترابية حضرية كاينة ف إقليم/عمالة أزيلال، جهة بني ملال خنيفرة، ساكنين فيها 29481 واحد، على حسب لإحصاء لعام 2014. علاين 90% منهوم كيدويو ب لامازيغية ؤ 80% ب دّاريجة. نسبة لأمية (نّاس لّي ما كايعرفوش يقراو ولا يكتبو) : 32,5% نسبة سّكان لّي قاريين فوق تّانوي (تانوي و جامعة): 16,4% نسبة نّاس نّشيطين (لّي يقدرو يخدمو): 41% نسبة لبطالة (نّاس لّي ما خدامينش و تايقلبو على خدمة): 14% نسبة نّاس اللي خدامين ف دّولة : 17,6% نسبة نّاس اللي خدامين في لقطاع لخاص:43,6% RGPH 2014 - Site HCP http://rgphentableaux.hcp.ma/Default1/


طّاوس جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 6792 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 44,9% نسبة سّكان لّي قاريين فوق تّانوي (تانوي و جامعة): 7,2% نسبة نّاس نّشيطين (لّي يقدرو يخدمو): 40,4% نسبة لبطالة (نّاس لّي ما خدامينش و تايقلبو على خدمة): 3,3% نسبة نّاس اللي خدامين ف دّولة : 5,8% نسبة نّاس اللي خدامين في لقطاع لخاص:46,6% RGPH 2014 - Site HCP


رّيصاني جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 5010 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 48,8% نسبة سّكان لّي قاريين فوق تّانوي (تانوي و جامعة): 5,1% نسبة نّاس نّشيطين (لّي يقدرو يخدمو): 41,1% نسبة لبطالة (نّاس لّي ما خدامينش و تايقلبو على خدمة): 4,4% نسبة نّاس اللي خدامين ف دّولة : 3,7% نسبة نّاس اللي خدامين في لقطاع لخاص:49,3% RGPH 2014 - Site HCP


} زايدة جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 13181 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 39,2% نسبة سّكان لّي قاريين فوق تّانوي (تانوي و جامعة): 10,3% نسبة نّاس نّشيطين (لّي يقدرو يخدمو): 48% نسبة لبطالة (نّاس لّي ما خدامينش و تايقلبو على خدمة): 11,1% نسبة نّاس اللي خدامين ف دّولة : 8,3% نسبة نّاس اللي خدامين في لقطاع لخاص:59,7% RGPH 2014 - Site HCP


أفورار جماعة ترابية كاينة ف إقليم/عمالة أزيلال، جهة بني ملال خنيفرة، ساكنين فيها 21364 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 27,6% نسبة سّكان لّي قاريين فوق تّانوي (تانوي و جامعة): 16,9% نسبة نّاس نّشيطين (لّي يقدرو يخدمو): 38,9% نسبة لبطالة (نّاس لّي ما خدامينش و تايقلبو على خدمة): 17,9% نسبة نّاس اللي خدامين ف دّولة : 16,4% نسبة نّاس اللي خدامين في لقطاع لخاص:49,4% RGPH 2014 - Site HCP


آيت سدرات سّهل لغربية جماعة ترابية قروية كاينة ف إقليم/عمالة تينغير، جهة درعا تافيلالت، ساكنين فيها 17376 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 44,6% نسبة سّكان لّي قاريين فوق تّانوي (تانوي و جامعة): 6,3% نسبة نّاس نّشيطين (لّي يقدرو يخدمو): 32,3% نسبة لبطالة (نّاس لّي ما خدامينش و تايقلبو على خدمة): 13,4% نسبة نّاس اللي خدامين ف دّولة : 4,8% نسبة نّاس اللي خدامين في لقطاع لخاص:60,4% RGPH 2014 - Site HCP


بوجنيبة جماعة ترابية حضرية كاينة ف إقليم/عمالة خريبݣة، جهة بني ملال خنيفرة، ساكنين فيها 16030 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 23,2% نسبة سّكان لّي قاريين فوق تّانوي (تانوي و جامعة): 19,4% نسبة نّاس نّشيطين (لّي يقدرو يخدمو): 41,8% نسبة لبطالة (نّاس لّي ما خدامينش و تايقلبو على خدمة): 40% نسبة نّاس اللي خدامين ف دّولة : 22,8% نسبة نّاس اللي خدامين في لقطاع لخاص:39,5% RGPH 2014 - Site HCP


تيران الفتح الرباطي أولا سطاد بيلڤيدير هو تيران ديال كورة كاين فقلب مدينة الرباط لمغريبية. تبنى هاد الصطاد فعام 1923 وتجدد فعام 1973. كيستقبل هاد التيران لميتشان ديال الفتح الرباطي ولفرقة لوطنية دلعيالات أوحتى لمنتخب لوطني ديال الشباب. كيهز هاد التيران 15.000 متفريج. كيهز التيران 15.000 متفريج. فيه 90 ميترو فالطول و50 ميترو فلعرض. فيه 200 بلاصة ديال VIP ولوفد الرفيع. فيه 20 بلاصة ديال الصحافة. الفتح الرباطي الرباط بوطولا 1 لمغريب https://int.soccerway.com/teams/morocco/fath-union-sportive/7511/


الضواو لحيين د النهار (The Living Daylights)، فيلم بريطاني لّي دار لإخراج ديالو دجون ݣلين. لفيلم متلو فيه لأدوار رّئيسية تيموثي دالتون و مريم دابو و جيروين كرابي. هاد لفيلم ديال لجاسوسية و لاكسيون لفيلم داخل ف لّيستا د لأفلام د لمغامرات د دجيمس بونض، لجاسوس لبريطاني. لفيلم موخود من قصة قصيرة د إيان فليمين. لقصّة كاتبدا ب غتيالات غامضين ديال لعملاء د لمخابرات لبريطانية فاش كانو كايتدرّبو ف جبل الطرّ. لعميل 007، دجيمس بونض، غادي يبدا سلسلسة د لمغامرات باش يفكّ اللغز، و لّي غادي تكشف ليه مفاجآت أخرا. الصفحة د لفيلم ف imdb


الروثينيوم (ب نّݣليزية :Ruthenium) هوّا عنصر كيماوي أساسي، الرمز ديالو هوّا Ru ؤ نّمرة دّرية ديالو 44 ف طّابلو دّوري، هاد لعنصر مرتب ف السطر (الدورة) 5و لعمود (لمجموعة) 8. هاد لعنصر داخل ف لݣروپ ديال لفلزّات لنتيقالية . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من 1844. لكتلة دّرية: 101,07 ݣرام/مول. لحالات د لأكسدة: 2,3,4,6,8 لكهروسلبية: 2.2 ف سلوم د پاولينݣ لكتافة: 12.2 شعاع دري: 1.89 أنݣستروم. لمعلومات لكاملة ديال لعناصر د لجدول الدوري


مشهد ف الجردة د راوندهاي (ب النݣليزية: Roundhay Garden Scene) هو أول محاولة د عرض فيلم سينيمائي ف التاريخ، و اللي كان دارها المخترع لفرانساوي لوي لوپرانس ف 1888 ف ليدز ف بريطانيا. هاد الفيلم البدائي كانت المدة ديالو يالّاه 2 ثواني و كان دارو ب تقنية لكرونوفوطوݣرافي Chronophotographie، اللي كاتدوز بزاف ديال التصاور ب الزّربة ب شكل كايخليها تبان بحال فيلم مصوّر. المؤرخين د السينيما كايعتابروه أول عرض سينيمائي ف التاريخ، واخّا ف الحقيقة لوپرانس ما كانتش صدقاتليه التجربة ف 1888 و بقا الفيلم تال 1930 عاد قدر يتشاف ب الاستعمال د الماكينة د البانتيتر (Banc-titre) اللي كاتخدّم ف الرسوم المتحرّكة. حتا العنوان دالفيلم كان تحطّ ف 1930 حيت لوپرانس ما كان كتب حتا شي سمية فوق الفيلم ديالو. Une scène au jardin de Roundhay


واد جديدة جماعة ترابية قروية كاينة ف إقليم/عمالة مكناس، جهة فاس مكناس، ساكنين فيها 14935 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 39,3% نسبة سّكان لّي قاريين فوق تّانوي (تانوي و جامعة): 6% نسبة نّاس نّشيطين (لّي يقدرو يخدمو): 44,6% نسبة لبطالة (نّاس لّي ما خدامينش و تايقلبو على خدمة): 11,1% نسبة نّاس اللي خدامين ف دّولة (ولا لعاطلين اللي سبق ليهوم خدمو): 2,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):50,8% RGPH 2014 - Site HCP


وطات لحاج جماعة ترابية حضرية كاينة ف إقليم/عمالة بولمان، جهة فاس مكناس، ساكنين فيها 16388 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 29% نسبة سّكان لّي قاريين فوق تّانوي (تانوي و جامعة): 18,9% نسبة نّاس نّشيطين (لّي يقدرو يخدمو): 35,1% نسبة لبطالة (نّاس لّي ما خدامينش و تايقلبو على خدمة): 28% نسبة نّاس اللي خدامين ف دّولة (ولا لعاطلين اللي سبق ليهوم خدمو): 29,8% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):31,7% RGPH 2014 - Site HCP


ؤسطراليا دلجانوب (بالنݣليزية: South Australia) هي وحدة من لويلايات ديال ؤسطراليا. كاتسمى "لويلاية دليحتيفالات" (بالنݣليزية: The Festival State)، ولعاصيمة ديالها هي أديلايد. ؤسطراليا دلجانوب فيها سادس أكبر عدد ديال الناس، واللي واصل لمليون و770 ألف واحد. لميساحة ديال ؤسطراليا دلجانوب هي 984,321 كم². كاينة ؤسطراليا دلجانوب فلجانوب لوسطاني ديال لبلاد. هاد لويلاية داير بيها لأرض دالشمال فالشمال، ؤسطراليا دلغرب من جيهة لغرب، كوينزلاند ونيوساوت ويلز وڤيكطوريا من الشرق. هي وحدة من لمناطيق الناشفة، وماكاطيحش فيها بزاف ديال الشتا. كانت ؤسطراليا دلجانوب ويلاية ديال التعمير لحر اللي داروها النݣليز. بدا التعمير ف28 دجنبر 1836. لهدف كان باش تتصاوب على أساس غاتولي صونطر ديال لحضارة للمهاجرين لحرار، وكانت كاتوعد بلحريّات لمدنية والتسامح بين الديانات. لويلاية معروفة بميهراجانات ولحفلات، وحتى بالنبيد لمزيان ديالها. تسجلات درجة السخونية لعالية ݣاع فلويلاية نهار 2 يناير 1960 ووصلات 50.7 درجة سيليسيوس فأودناداتّا. درجة لبرودية لكبيرة ݣاع تسجلات نهار 20 يوليوز 1976 فيونݣالا ؤوصلات ل -8.2 درجة سيليسيوس. أعلى طيحان ديال الشتا كان نهار 14 مارس 1989 فموتپينا ؤوصل 272.6 مم. لبرلامان ديال ؤسطراليا دلجانوب أديلايد من السما واد موراي كرمة ديال لعنب فواد إيدن أرض مزروعة ݣمح فنوريوتپا أرض باروصا أرض ناشفة حدا جبال فليندرز sa.gov.au "Australian Demographic Statistics, Mar 2019".


لأرض دلعاصيمة دؤسطراليا (بالنݣليزية: Australian Capital Territory) هي وحدة من لويلايات ديال ؤسطراليا. كاتسمى "لعاصيمة دلأمة" (بالنݣليزية: The Nation's Capital)، ولعاصيمة ديالها هي كانبيرا اللي هي لعاصيمة ديال لبلاد. لأرض دلعاصيمة دؤسطراليا فيها سابع أكبر عدد ديال الناس، واللي واصل 396,857 واحد ف2016. لميساحة ديال لأرض دلعاصيمة دؤسطراليا هي 2,358 كم². يناير هو الشهر السخون هنايا وكاتوصل فيه لحرارة ل°27.7. فيوليوز كاتهبط لمعدالات ديال لحرارة ل°11.2. أعلى حرارة تسجلات فهاد لويلاية هي °44 نهار 4 يناير 2020. أقل درجة تسجلات كانت °10- نهار 11 يوليوز 1971. كانبيرا هي لعاصيمة ديال لأرض دلعاصيمة دؤسطراليا لبرلامان ديال كانبيرا هو نيت فيه لبرلامان ديال ؤسطراليا. بلقانون كولّا كتاب تنشر فؤسطراليا خاص تحط نوسخة ديالو فلمكتابة لوطنية. لمتحف لوطني ديال ؤسطراليا بط كحل فواد مولونݣو act.gov.au "Australian Demographic Statistics, Mar 2019". 19 September 2019. تطّالع عليه ب تاريخ 19 September 2019. Estimated Resident Population – 1 March 2019 National, state and territory population, September 2020 "Climate of Canberra Area". Bureau of Meteorology. 2009-07-12. مأرشيڤي من لأصل ف 2009-07-12. تطّالع عليه ب تاريخ 2019-03-30.


ليونان (ب ليونانية Ελλάδα، إيلادا) ؤلا لجمهورية لهيلينية و رسميا لجمهورية د ليونان (ب ليونانية Ελληνική Δημοκρατία) هي بلاد جات ف لجنوب الشرقي د أوروپا. ليونان عندها موطع ستراتيجي مابين أوروپا و إفريقيا و الشرق لأوسط. تاتحدًها من الشمال ألبانيا و مقدونيا الشمالية و بلغاريا، من الشرق تركيا، و من لجنوب ولغرب لبحر لبيض لمتوسط. ليونان فيها أرخبيل ديال بزاف د لجزر، منها 227 اللي ساكن فيها بنادم. التاريخ د ليونان كدولة من أطول تواريخ لبلدان د لعالم، و تيتعتابر هو لأصل د لحضارة لغربية. بداو ف ليونان بزاف د لحوايج اللي أثروا ف لعالم بحال الديموقراطية، لفلسفة لغربية، التاريخ، الرياضيات، لأدب والدراما لغربية و حتا لألعاب لأولمپية. حكمو ف ليونان بزاف د لبلدان منها ليونان لقديمة، الدولة الرومانية، لبيزانطيين و لإمبراطورية لعتمانية. مورا حرب ف 1830، غادي تستاقل ليونان من الدولة لعثمانية وأتولي لجمهورية لحديثة اللي تانعرفو دابا. تيسكنو ف ليونان تقريبا 10.7 مليون د الناس، ولعاصمة ديالها هي أتينا. اللغة الرسمية هي ليونانية، ولعملة اللي كاتخدًم هي ليورو. ليونان عندها أقوى قتيصاد ف لبلقان، وهي عضو مؤسس د لأمم لمتحدة. هي داخلة فبزاف د لمنظمات الدولية بحال ليتيحاد لأوروپي و منضمة التجارة لعالمية و لحلف الشمال أطلسي (الناطو).


فرناندو دي ماجلان (بلبرتغالية: Fernão de Magalhães) (تولد ف 1480 ف سابروزا ف لبرتغال - مات ف 27 أبريل 1521 ف لفيليپين) كان بحّار و مستكشف و قايد برتغالي، تعرف باللي كان أول واحد قاد سفرة د لبحر دازت من أوروپا لأسيا من لغرب، و اللي ضرب فيها لمحيط لأطلسي كامل، و داز للمحيط لهادي، من لمضيق اللي تسمّا دابا بسميتو: "لمضيق د ماجلان". ماجلان هو أول واحد ضرب نص دورة على لكرة لأرضية (من صبانيا للفيليپبن). كان باغي يكمّل الضورة كاملة ولكن تحاربو مع السكان ديال واحد لجزيرة سميتهاماكتان، و تمّا فين تقتل. من بين 237 بحار ف لباطويات لخمسة اللي مشاو مع ماجلان فاللول د السفرة، بقاو غي 18 لواحد اللي ضربو ضورة كاملة على لكرة لأرضية (مشاو و رجعو لصبانيا). من مورا ما مات ماجلان (اللي ما كملش الضورة)، لبحّار لباسكي "خوان سيباستيان إل كانو" هو اللي كمّل السفرة تا رجعو لبلادهم. فرناندو ماجلان أول مكتشف يعبر الأطلسي إلى الهادئ - الخليج (2017)


لمحكمة لأوروپية ديال حقوق لإنسان (ب لونݣلي: European Court of Human Rights) هي أكبر جهاز قضائي ف أوروپا مكلف ب حقوق لإنسان. يمكن لأي مواطن أوروپي يرفع شكاية للقضاة ديال لمحكمة، وهي كاتقرر، ولقرارات ديالها كاتكون ملزمة لدول لأوروپية. هاد لمحكمة كاينا ف مدينة ستراسبورݣ ف فرانسا. لمجلس ديال أوروپا هو لي أسس هاد لمحكمة باش تكلف ب ݣاع الشكايات لي متعلقة ب حقوق لإنسان. وهاد لمحكمة كاتعتامد ف لخدمة ديالها على ليتيفاقية لأوروپية ديال حقوق لإنسان. لمحكمة عندها 7 ديال لقضاة، ولكن فاش كاتكون شي قضية كبيرة تايولي لعدد ديالهم 21، وتايكونو جايين من جميع دول لي داخلين ف لمجلس ديال أوروپا. ليوم كاينين 47 دولة ف لمجلس ديال أوروپا. كل دولة فيهم يمكن يكون منها واحد من لقضاة، ولكن هاد لقضاة كايخدمو لصالح لمحكمة ماشي لصالح دول ديالهم. لمحكمة لأوروپية ديال حقوق لإنسان دارت بزاف ديال لبروتوكولات، متلا، لبروتوكول 2 ديال لحق ف تعليم، و لبروتوكول 12 ضد ݣاع لأنواع د لعنصرية، ولبروتوكول 13ديال إلغاء عقوبة لإعدام. لبروتوكولات هي مجموعة د لقوانين لي خاص ݣاع دول تلتازم بيهم.


ليلة قطبية (بالنݣليزية: Polar night) هي ضاهرة طبيعية كاتطرا فالشهورة دالشتا فلبلايص اللي جات فالشمال ديال الدايرة لقطبية دالشمال أولّا على لجانوب ديال الدايرة لقطبية دلجانوب، فاش الشمش كاتبقى تحت لأفق واخّا من لمفتراض خاص يكون النهار فداك لوقت. فاش كاتشاف هاد الضاهرة من لقطب الشمالي أولّا لجانوبي، كاتبان الشمش باللي كاينة تحت لأفق. هادشي كايطرا فخطوط ديال لعرض مابين 65°44' حتال 90° شمال أولّا جانوب، وماكاتحبسش نيشان فالدواير لقطبية بسباب لينعيكاس. حيتاش ماكاينينش شي مدون ولّا ڤيلاجات دايمين فلجانوب ديال الدايرة لقطبية دلجانوب (من غير لمحطات ديال لبحت)، الدول اللي كاتطرا فيهوم هاد الضاهرة هوما الدول اللي لأرض ديالهوم دايزة منهوم أولا كاينين فالشمال ديال الدوّيرة لقطبية دالشمال. هاد الدول هوما: لميريكان (ألاسكا)، كانادا، إسلاندا، الدانمارك (ݣرينلاند)، النورڤيج، السويد، فينلاندا وروسيا. الربع ديال فينلاندا كاين فالشمال ديال الدايرة لقطبية، والنقطة ديال لبلاد اللي كاينة فالشمال ݣاع ماكاتطلعش فيها الشمش 60 يوم. فسڤالبارد اللي تابعة للنورڤيج، الشمش ماكاتطلعش من تقريبا 23 أكتوبر حتال 21 فبراير دلعام لاخور. لحالات لقصوى لهاد الضاهرة تقدر تشاف فالنقاط لقطبية، فاش الشمش ماكاتطلعش نص عام.


آلبرخت دورر (بالألمانية: Albrecht Dürer؛ النطق: [ˈʔalbʁɛçt ˈdyːʁɐ]؛ 21 ماي 1471 - 6 أبريل 1528) رسام، صانع طباعة، ومُنَظِّر كاينتامي لعصر النهضة الألمانية. تزاد في نورمبرݣ، دورر أسس للسمعة والتأثير ديالو عبر أوروبا فالوقت اللي مازالا فالعشرينات من عمرو نتيجة لجودة نقوشاتو الخشبية. كان فاتصال مع أكبر الفنانين الإيطاليين فالعصر ديالو، بما فيهم رفائيل، جيوڤاني بيليني، وليوناردو دا ڤينتشي، وابتداء من 1512 كان كيّاخد الدعم من عند الإمبراطور ماكسيميليان الأول. تم تشييع دورر فالكنيستين اللوثرية والأسقفية بجوج. كتشمل مجموعة أعمال دورر الواسعة: النقوش، أسلوبو المفضل في طبعاتو الأخيرة، الأعمال الفنية فالكنائس (Altarpieces)، پورتريهات، پورتريهات ذاتية، لوحات مائية وكُتُب. النقوش الخشبية بحال اللي في سلسلة أپوكاليبس (1498) كتّميز بطابع قوطي أكثر من بقية أعمالو. من بين أشهر نقوشاتو كنتلاقاو: الفارس، الموت والشيطان (1513)، القديس جيروم فالمكتب ديالو (1514)، وميلانكوليا (1514) اللي كانت موضوع كبير للتحليل والتفسير. ألوانو المائية كتميزو كواحد من أوائل الفنانين الأوروبيين اللي تناولو موضوع التصوير الطبيعي فأعمالهم الفنية، وفي نفس الوقت أعمالو الخشبية الطموحة دارت ثورة في الإمكانات والوزن ديال هاد المجال.


الدولار لميريكاني (بلينݣليزية: United States Dollar - الرمز ديالو: USD) هي لفلوس الرسمية ديال لميريكان و لأراضي اللي تابعا ليها. بداو تيتخدّمو هاد لفلوس من نهار 2 أبريل 1792، و مقسوم على 100 سانت. الدولار لميريكاني ولاّ مهم ف لعالم كامل من مورا لحرب لعالمية اللولا، و كيتخدّم ف لبيع و الشرا ما بين لبلدن. بزاف د لبلدان تيخدّمو الدولار لميريكاني تا عندهم، إما عملة رسمية، و لا كيكون وحدا من لعملات ديالهم.


أوهايو (بلينݣليزية: Ohio) هي ولاية جات ف الشرق د لميريكان. تايحدّوها كانادا و ميشيݣان من الشمال، ڤيرجينيا لغربية من لجنوب الشرقي، كينتاكي من لجنوب لغربي، و إنديانا من لغرب. هي لولاية السابعة من جيهت لعدد د السكان، و رقم 34 ف لكبر. لعاصمة ديالها و أكبر مدينة فيها هي كولومبوس. أوهايو ولاّت رسميا هب لولاية 17 ديال لميريكان نهار 1 مارس 1803. أوهايو جايبة سميتها من واد تيدوز منها عندو نفس السمية، و تيعني "لواد الزوين" و لا "لواد لواعر" باللغة د السينيكا، اللي هي وحدا من اللغات د مّالين لأرض. ohio.gov


سّيستيم لجغرافي د لإحداتيات هو سيستيم د لإحداتيات كيخلي كل بلاصة ف كوكب لأرض باش تكون معروفة بواحد المجموعة ديال نّماري، لحروفا ؤلا رّموز. لإحداتيات غالبا كيتختارو باش تكون وحدة من نّماري كتمثل موضع عمودي ؤجوج ولا تلاتة ديال نّماري كتمثل موضع أفقي؛ بشكل تبادلي، شي بلاصة جغرافية يمكن التعبير عليها ب ڤيكتور ديكارتي ب تلاتة د لأبعاد مشروكة. لختيار لي منتاشر كتر ديال لإحداتيات هو عرض جغرافي، طول جغرافي ؤرتيفاع جغرافي. باش تحدد شي بلاصة علا لمستوى خاصك دير لإسقاط علا لخريطة. فالأعمال المختصة، "لإحداتيات لجغرافية" مختالفين على باقي سّيستيمات د لإحداتيات اللي كيشبهو ليهم، بحال لإحداتيات لجيومركزية ؤ لإحداتيات لجيوديسية. A guide to coordinate systems in Great Britain (PDF), D00659 v2.3, Ordnance Survey, Mar 2015, مأرشيڤي من لأصل (PDF) ف 24 September 2015, تطّالع عليه ب تاريخ 22 June 2015 Taylor, Chuck. "Locating a Point On the Earth". تطّالع عليه ب تاريخ 4 March 2014.


ويكيپيديا تشلحيت ؤلا ويكيبيديا الشلحة، هي إصدار لّوغة لأمازيغية ب لفرع لجنوبي ديالها ديال موسوعة ويكيپيديا، تدارت ف 30 يونيو 2021؛ ووصل عدد لمقالات ديالها نهار 1 أبريل 2022 ل 1,115 مقالة ؤ 3,764 صفحة ؤ 32,723 تعديل ؤ 1,182 خدايمي مقيّد ؤ 18 خدايمي مداوم ؤ 2 ديال ليمغارن.


المملكة الصبليونية ولاً صبانيا ولاً الصبليون ؤلا الصبنيول ؤلا سپانيا هي واحد البلاد فالجنوب د ؤروپا. ضايرين بيها فرانسا و أندورا فالشمال, لبحر شامي فالشرق و الجنوب، لمغريب (بوغاز جبل طارق و بحر البوران) فالجنوب، و البرتغال و المحيط الأطلسي فالغرب. سپانيا كتحتل جوج مدون دلمغريب وككتواجد فيهم هاذي خمس قرون. هاذ لمدون هوما سبتة ومليلية. صبانيا ساكنين فيها 47 مليون د الناس علا حساب لإحصا د سّكان د 2020 والعاصمة ديالها هي مدريد. دخلات للاتحاد الأوروپي ف 1986, وكاتخدًم الأورو. لماليك د صبانيا د دابا سميتو فيليپي. اللغة الرسمية فالبلاد كاملة هي الصبليونية, ولكن كاين بزاف د اللغات اللي تيتهضرو فبزاف د البلايص, بحال الكاطالانية والباسكية و الݣاليسية. الصبليون هي الدولة الثانية من حيث المساحة فالاتحاد الأوروپي مورا فرانسا. سبانيا عندها نظام حكم ملكي دستوري. الملك عندو سلطات سياسية ورمزية ،كاتحددها المادة 62 من الدستور: كاتقول بلي رئيس الدولة والجيوش ، وكايصدق على القوانين ، وكايعين رئيس الحكومة ، ويمكنليه يحل البرلمان الى اقتارحو رئيس الخكومة. وهو من الفوق ممثل الدولة الإسبانية فالعلاقات الدولية ، وخصوصا مع الدول اللي تايهضرو بالصبنيولية. الملك اللي كاين دابا هو فيليبي السادس. و وخا كاع هادشي السلطة التنفيذية كاتبقى عند رئيس الحكومة.


لودڤيك لايٓتزّر تزامّنهوف - ب لپولونية Ludwik Łazarz Zamenhof (15 دجنبر 1859 - 14 أبريل 1917) كان طبيب د لعينين پولوني. تولد ف فاميلة يهودية ؤ كان تيهضر لييديش ؤ الروسية ؤ لپولونية. تسامنهوف مشهور حيث هو لي ختارع واحد لّوغة صطيناعية سميتها لإسپرانطو.


أونو هيا لعبة د لكارطات مشهورة ف لعالم كايلعبوها جوج د ناس و لا كتر. أونو (UNO) الأصل ديالها من لميريكان و لكن كلمة أونو كاتعني "واحد" بلوغة صبليونية و طاليانية. شركة ماتيل هيا لي تاتصوب لكارطات د لأونو بدات فعام 1992. و لقوانين د للعبة ماصعيباش دغيا كايتعلمو ليها ناس. من 0 تال 9 ݣاع لكارطات معاودين جوج دلمرات من غير 0 هز 2 هز 4 و نبدل لون لي بغيت نبدل لون قلب ضورا وقف لخضر، لحمر، لصفر، لزرق إلا لاح لاعب كارطا د "هز 2" كايهز لي نوبتو جايا 2 كارطات ولكن إلا كان تا لي نوبتو جايا عندو كارطا "هز 2" كايقدر يحطها و غايهز لي نوبتو جايا 4 د لكارطات و كاتبقا غاديا هاكا. إلا لاح لاعب كارطا د "هز 4" كايهز لي نوبتو جايا 4 لكارطات ولكن إلا كان تا لي نوبتو جايا عندو "هز 4" كايقدر يحطها و يبدل لون و غايهز لي نوبتو جايا 8 و كاتبقا غاديا هاكا. يمكن تحط كارطا "هز 4" فوق من كارطا "هز 2" و يعتق لاعب راسو و لكن مايمكنش تحط كارطا "هز 2" فوق من "هز 4" حيتاش 4 صحح من 2.


لاليݣا هي تورنوا ديال كرة لقدم بين لفراقي ديال الصبليون.


محمد علي جناح ( تولد ف 25 دجنبر 1876 فكاراتشي - مات ف 11 شتنبر 1948) كان محامي وسياسي وهو لمؤسس ديال الدولة ديال پاكيستان. فوقت لستيعمار لبريطاني كان جناح هو الرئيس ديال لعصبة د لمسلمين د لهند من 1913، تال لوقت د ليستيقلال د پاكيستان ف 14 غشت 1947. من موراها ولاً أول رئيس د لبلاد حتا مات. كيتعتابر جناح هو لأب ديال لأمة د پاكيستان ولقائد لأعضم، ولعيد ميلاد ديالو هو نهار عطلة فلبلاد. محمد علي جناح - الجزيرة (2015) محمد علي جناح - رمز الإنسانية في ضريح - البيان (2018)


الصالح، الشرير ؤلخايب ( بلونكلي: The Good, the Bad and the Ugly)، فيلم طالياني لّي دار لإخراج ديالو سيرجيو ليوني. لفيلم متلو فيه لأدوار رّئيسية كلينت إيستوود و إيلاي والاك و لي فان كليف. هاد لفيلم ديال ويسترن سباغيتي لفيلم كايعاود لقصة ديال ثلاثة د رجال كايتنافسو بيناتهم ف لوقيتا د لحرب لأهلية لي كانت نايضا ف لميريكان باش يلقاو واحد لكنز دفناتو لحكومة الكونفدرالية وسط واحد لفوضا ديال لمدابزا ب سلاح ؤالشنق ؤلحرب. لفيلم تنتج بشراكة بين الطاليان ؤالصبليون ولالمان. د لفيلم ف imdb


ريتشارد دوكينز (تزاد ب سّمية كلينتون ريتشارد دوكينز نهار 26 مارس 1941) هو عالم د سّلوك لحيواني وبيولوجي تطوري وكاتب. هو زميل فخري ف نيو كولّيج، وكان أستاذ ديال لفهامة لعامة د لعلوم من 1995 ل 2008. داوكينز تعرف أول مرة ب لكتاب ديالو ف 1976 لجين لأناني (بنݣليزية The Selfish Gene)، لي شهر رّؤيا تّطورية من لمفهوم لجيني وقدّم لمصطلح ديال لميم. بلكتاب ديالو نّمط ظّاهري لموسع (1982)، قدّم ف لبيولوجيا تّطورية لمفهوم لّي كان عندو تأثير ولي كايقول بلي تّاثيرات لمظهرية ديال لجين ماكاتخصش غي لجسم ديال لكائن لحي، بل ممكن تمشي بعيد تال لبيئة. ف 2006، أسس مؤسسة ريتشارد دوكينز د لمنطق ولعلوم. دوكينز معروف علا أنّو ملحد صريح. هو مشهور ب لنتقاد ديالو ل لخلقية وتّصميم ذّكي. ف لكتاب (1986) صّناع د سّاعات لعور (بنݣليزية The Blind Watchmaker)، كايقدم حجج ضد تّشبيه ديال صّناع د سّاعات، لي هو واحد لحجة ديال لوجود د واحد لخالق مادايرش مبنية علا تّعقيد ديال لكائنات لحية. بلمقابل، كايوصف لعمليات تّطورية بلي راها كاتشبه ل واحد صّناع د سّاعات عور، لي فيها كايكون تّوالد وطّفرات ولنتخاب مامݣيدي ب تّاشي مصمم.


ڤلاديمير إلييتش أوليانوڤ (ب الروسية: Владимир Ильич Ульянов) (تولد ف 22 أبريل 1870 ف أوليانوڤسك - مات نهار 21 يناير 1924 ف موسكو)، اللي كان معروف بسميت ڤلاديمير لينين كان توري و ماركسي و سياسي روسي، و لقايد ديال لحزب لبلشوڤي و التورة لبولشوڤية، و رئيس لحكومة د روسيا السوڤياتية من 1917 ل 1924، و ديال لإتحاد السوڤياتي من 1922 ل 1924. ف لوقت اللي حكم فيه لإتحاد السوڤياتي، ردّو بلاد فيها حزب واحد هو لحزب الشيوعي السوڤياتي. لإيديولوجيا ديالو كانت شيوعية، و هي اللي طوّر منها مذهب ديالو سميتو اللينينية، و اللي هو نوع من لأنواع د لماركسية، الشعار ديالو هو لأرض و لخبر و السّلام. ملّي مات لينين ف 1924 حكم موراه جوزيف سطالين لإتحاد السوڤياتي تال 1953. ما هي الحركة اللينينية؟ - e عربي (2020)


مولاي رشيد بن الشريف (مزيود ف 1631 ف تافيلالت، مات ف 9 أبريل 1672 ف مراكش) هوا أول سلطان د لعلويين. قدر باش يوحد لمغريب فلوقيتة لي كان مقسم فيها. باه هو مولاي علي الشريف لي كانو بايعوه الناس ديال تافيلالت أمير عليهم. فديك لوقت كانت الدولة السعدية ولات ضعيفة و النفود ديالها مابقاش فايت مراكش. و لمغريب ولا مقسم ل دويلات صغيرة بحال الزاوية الدلائية للي كانت حاكمة فاس و زاوية إليغ لي شادة سوس. و بزاف من لمدن الساحلية د لمغريب ولاو حاكمينها الصبليون ولا البرطقيز بحال الجديدا (مازاݣان) و الصويرة (موݣادور). من بعد لموت د مولاي علي الشريف ورتو محمد بن الشريف لخو لكبير ديال مولاي رشيد و مولاي سماعيل. من بعد ما خوه ولا حاكم تافيالات مولاي رشيد خواها و مشا ل لأطلس. ومن بعد سافر ل فاس و منها ل تازة و وجدة. و يقدر يجمع و يتحالف معا عدد د لقبايل د الشرق بحال بني يزاسن. ب هاد الجيش قدر يتواجه معا خوه محمد بن الشريف و لي مات ف معركة ضدو. من بعد لموت ديال محمد لأتباع ديالو ف تافيلالت بايعو مولاي رشيد.


لجمهورية د لبرتغال ولاً لبرطقيز (ب لبرتغالية: República Portuguesa) هي واحد لبلاد فلجنوب لغربي د أوروپا. تاتحدًها صبانيا من الشمال ومن الشرق, ولمحيط لأطلسي من لجنوب ومن لغرب. لبرتغال عندها جزر تابعين ليها فلمحيط لأطلسي, وعندهم لحكم الذاتي وحكومات محلية ديالهم. هاد لجزر هوما ماديرا و لآزور. لبرتغال ساكنين فيها 10 د لمليون د الناس والعاصيمة ديالها هي لشبونا. دخلات للاتحاد الأوروپي ف 1986, وكاتخدًم الأورو. اللغة الرسمية فالبلاد كاملة هي لبرتغالية، وهي لغة اللي تيهضرها 270 مليون فلعالم. لبرتغال بلاد اللي كان عندها تاريخ طويل فليحتيلال و التوسع لبحري، وكوًنات وحدا من أكبر لإمبراطوريات ليستيعمارية فلعالم. هادشي اللي خلا اللغة ديالها تنتاشر فبزاف د لقارات منها إفريقيا و آسيا وأمريكا اللاتينية.


ويكيپيديا لمغريبية ولا ويكيپيديا ب دّاريجة، هيا ڤيرسيون ديال لموسوعة ويكيپيديا ب داريجة لمغريبية، تدارت ف 10 يوليوز 2020. و وصل عدد لمقالات ديالها نهار 1 أبريل 2022 ل 5,068 مقالة، و ف لمجموع 35,642 صفحة، ب 154,910 تعديل. كاينين فيها 5,260 خدايمي مقيّد و 37 خدايمي مداوم (لي دارو تبديل ف شّهر لّخر) ، ب لإضافة ل 3 ديال ليمغارن (إداريين). Yousra Jaa (10 يونيو 2021). "La darija fait son entrée dans Wikipédia". medias24.com (بلفرانساوية). "Create Moroccan Arabic Wikipedia" (بنڭليزية).


كولورادو (بلينݣليزية: Colorado) هي ولاية جات ف لوسط د لميريكان. هي لولاية رقم 21 من جيهة السكان، و التامنة من جيهت لمساحة. لأغلبية د كولورادو فيها الجبال د الروكيز. السمية ديالها تاتعني بالصبليونية لملوّن، حيت ملّي جاو الصبليون للمنطقة لقاو تمّا واد حمر، و سمّاو لمنطقة كاملة "كولورادو". لولاية د كولورادو تايحدوها وايومينݣ و نيبراسكا من الشمال، كانساس من الشرق، أوكلاهوما من لجنوب الشرقي، نيو ميكسيكو من لجنوب، يوتا من لغرب، و أريزونا من لجنوب. لعاصمة ديالها هي دينڤير. colorado.gov


ريديت (ب نّݣليزية Reddit) هوا سيت د صّوشل ميديا مكلاصي معا لعشرين لّولين ف أليكسا. "أليكسا، طّوپ 500 سيتات". أليكسا (بنڭليزية). تطّالع عليه ب تاريخ 22 ماي 2021.


صدام حسين عبد لمجيد التكريتي (تولد ف لعوجا - 28 أبريل 1937، مات ف بغداد ف 30 دجنبر 2006)، لمعروف ب صدام حسين، كان سياسي عراقي. كان هو الرئيس لخامس د لعراق ولأمين لعام د حزب لبعث و لقايد لعام د لعسكر د لعراق من 1979 تال 2003. صدّام كان من الناس اللي ساهمو ف لإنقلاب ديال 1968، اللي طلّع حزب لبعث للحكيم. الشخصية ديال صدام كل واحد وشنو تيقول عليها، كاين اللي تيقول باللي كان قايد كبير و خدم لبلدان لعربية، و كاين اللي تيقول باللي كان دكتاتور قمع و قتل بزاف د الناس. تعرفات لوقت اللي حكم فيها صدام لعراق ببزاف د لمشاكيل منها: لحرب مع إيران (من 1980 ل 1988)، لقمع ديال لمعارضة (كتيرشي الشيعة و لأكراد - تقريبا ربع مليون عراقي تقتلو ف وقتو)، لحصار د لعراق (1990-2003)، لحرب د لخليج اللولا، و لحرب د لخليج التانية. ملّي بدات هاد لحرب ف 2003، و مور ما دخلات لميريكان و لبلدان اللي محالفا معاها للعراق، حيّدو صدام من الرئاسة و عتاقلوه. دارت لميريكان محكمة حاكمات فيها صدّام، و حكمو عليه بلإعدام، اللي تدار عليه نهار 30 دجنبر 2006.


7 يونيو ؤلا نهار 7 شهر 6 هوّا نّهار نمرة 158 من تّقويم لميلادي (159 يلا كان لعام مكبّس). 1162: جينكيز خان 1942: معمر لقدافي 1894: الحسن الأول بن محمد


تونس (رسميا الجمهورية التونسية) هي واحد لبلاد فشمال إفريقيا. حابسها من الشمال و من الشرق لبحر لبيض لمتوسط، ومن لجنوب الشرقي ليببا، ومن لغرب دزاير. لعاصمة ديالها هي تونس لعاصمة. لمساحة ديال تونس هي 163.610 كم²، و تيسكنوا فيها 11.7 مليون د الناس على حساب لإحصائيات د 2019. تونس بلاد عندها حضارة قديمة من يامات لإمبراطورية لقرطاجية، ؤ مملكة نوميديا. ولّات تابعة ل لإمبراطورية رّومانية مورما طاحت قرطاج ف لحرب لبونيقية تّالتة ف 146 قبل لميلاد، ؤ تسمّات إقليم أفريكا، لي منها جات سّمية د لقارة د إفريقيا كاملها. حتلّوها لڤنداليين ف لقرن لخامس لميلادي ؤ أسّسو مملكة ديالهوم تماك، تا طيّحوها لبيزطيين. معا دخول لإسلام، ولّات تونس تابعة ل لأمويين ؤ موراهوم لعباسيين، ؤ كانت كاتسمّا إفريقية لي تخادت من سّمية د لإقليم رّوماني لقديم لي كان تماك. معا طلوع لفاطميين، صبحات مركز ديال دولة شادة من لمغريب تال ليبيا، ؤ كان عندها صراع معا لأمويين د لأندلوس. تونس كانت أيضا تابعة ل لموحدين ف لقرن 12، ؤ ملي ضعافو ستاقلات تحت حكم د لحفصيين. لقرن 16، ولات تابعة للدولة العثمانية، وكانت سميتها "لإيالة التونسية".


السويد, رسميا لمملكة د السويد هي واحد لبلاد فالشمال لغربي د أوروبا تيسكن فيها تقريبا 10.3 مليون واحد. تاتحدًها النورڤيج من لغرب و الشمال, و فينلاندا من الشرق و الشمال. ما بينها وبين الدانمارك لقنطرة ديال أوريسوند. لعاصمة د السويد هي سطوكهولم. السويد داخلة فالاتحاد الأوروپي, وتاتخدًم العملة د لكرونا السويدية. لملك ديالها ديال دابا سميتو كارل ݣوسطاف 16, واللغة الرسمية فيها هي السويدية. إحصائيات د الناس اللي ساكنين فالسويد